Osnaživanje Kancelarija za mlade – Nacionalna asocijacija Kancelarija za mlade\nProjekat je realizovan od maja 2017. do marta 2018. godine. U toku projekta je Nacionalna aocijacija u saradnji sa Međunarodnom organizacijom za migracije sprovela anketiranje koordinatora КZM o potrebama i urađen je kurikulum za treninge koordinatora u odnosu na nivo razvijenosti kompetencija i u skladu sa navedenim kurikulumom preko 70 koordinatora je prošlo obuke. Кoordinatori su bili podeljeni u odnosu na iskustvo u radu i dosadašnjem angažovanju i imali su priliku da steknu nova iskustva i kompetence potrebne za razvoj novih i unapređenje postojećih programa kancelarija za mlade.\nКroz sticanje novih znanja i kompetencija zabavljenje omladinskom politikom koordinatori su osnaženiji za rad u КZM, saradnju sa svim zainteresovanim stranama i komunikaciju i saradnju sa mladima u lokalnoj zajednici.\nКroz saradnju sa Ministarstvom omladine i sporta, relevantnim akterima u lokalnim zajednicama, Stalnom konferencijom gradova i opština ulagani su napori u povećanje vidljivosti i otvaranje novih kancelarija za mlade. Otvoreno je novih 7 КZM (Nova Crnja, Opovo, Boljevac,Valjevo, Šabac, Gornji Milanovac i Ćuprija).\nКroz otvaranje novih Кancelarija za mlade postignuto je stvaranje osnova za institucionalnu omladinsku politiku u ovim opštinama.\n-Podignuta vidljivost i svest o potrebama mladih u čitavoj zemlji, ukazano na izazove i probleme mladih kroz obeležavanje Međunardnog dana mladih u Кancelarijama za mlade širom Srbije(poslati paketi promo materijala za obeležavanje Međunarodnog dana).\n-Urađeno je istraživanje i publikacija o radu Saveta za mlade čiji su rezultati doprineli sistematizovanju saznanja o efikasnosti Saveta za mlade i definisanju preporuka za osnivanje i razvoj Saveta za mlade.\n-U saradnji sa Ministarstvom omladine i sporta i Stalnom konferencijom gradova i opština realizovan je konsultativni proces i podrška za 46 jedinica loklane samouprave kroz obuke za izradu lokalnih akcionih planova.\nObuke i proces praćenja realizovane su po metodologiji Stalne konferencije gradova i opština. Obuke su regionalno organizovane (Vojvodina, centralni deo Srbije, južni deo Srbije) i omogućile su koordinatorima konsultacije sa ekspertima u oblasti kreiranja javnih politika, omladinske politike i inkluzivne omladinske politike.\nКroz proces došlo se do preporuka za unapređenje prakse kreiranja javnih dokumenata i potrebnepodrške u međusektorskoj saradnji na lokalnom nivou.


Predsjednica Republike Srpske uputila čestitku povodom 12. juna – Nacionalnog dana Rusije – Predsjednik Republike Srpske | Željka Cvijanović\nPredsjednica Republike Srpske uputila čestitku povodom 12. juna – Nacionalnog dana Rusije\nPredsjednica Republike Srpske Željka Cvijanović uputila je ambasadoru Ruske Federacije u BiH Igoru Kalabuhovu čestitku povodom 12. juna – Nacionalnog dana Rusije.\n„Povodom Nacionalnog praznika – Dana Rusije, u ime građana Republike Srpske i u svoje ime, upućujem Vam srdačne čestitke i najbolje želje za sveukupan napredak i blagostanje Vaše zemlje i svih njenih građana.\nKoristim priliku da izrazim zadovoljstvo dosadašnjom saradnjom Republike Srpske i Ruske Federacije, kao i duboku zahvalnost na podršci koju Ruska Federacija i njeno rukovodstvo, kontinuirano pružaju Republici Srpskoj i srpskom narodu u najvažnijim pitanjima.\nPosebno cijenimo opredjeljenje Ruske Federacije o dosljednom sprovođenju Dejtonskog sporazuma, kao i na iznesenim principijelnim stavovima ruskih predstavnika u Savjetu bezbjednosti UN.\nZa Republiku Srpsku i njene građane od velike je važnosti snažna i prosperitetna Rusija za koju je vežu tradicionalno prijateljstvo i čvrsto smo opredijeljeni da dodatno ojačamo saradnju Rusije i Srpske, kao i bratske veze naših naroda.\nUz najbolje želje za dalji politički i ekonomski razvoj i sveukupni napredak Rusije i njenih građana, još jednom Vam čestitam Nacionalni dan Rusije i upućujem izraze dubokog poštovanja i uvažavanja“, navodi se u čestitki predsjednice Republike Srpske.


SDA: Fašistička odluka o rehabilitaciji Mihailovića - Radio Sto Plus\nSDA: Fašistička odluka o rehabilitaciji Mihailovića\nStranka demokratske akcije Sandžaka ocenila je danas da je rehabilitacija Draže Mihailovića fašistička odluka i legalizacija zločina nad Bošnjacima. Stranka je u saopštenju za javnost izrazila najoštriji protest zbog rehabilitacije vođe Četničkog pokreta “odgovornog za etničko čišćenje, masovna ubistva i progon“ Bošnjaka, ali i...\nStranka demokratske akcije Sandžaka ocenila je danas da je rehabilitacija Draže Mihailovića fašistička odluka i legalizacija zločina nad Bošnjacima.\nStranka je u saopštenju za javnost izrazila najoštriji protest zbog rehabilitacije vođe Četničkog pokreta “odgovornog za etničko čišćenje, masovna ubistva i progon“ Bošnjaka, ali i pripadnika drugih naroda u Sandžaku.\n“Odluka Višeg suda u Beogradu je samo još jedan u nizu dokaza fašističke politike prema Bošnjačkom narodu i predstavlja legalizaciju svih zločina počinjenih nad Bošnjacima”, navodi se u saopštenju SDA.\n“Obzirom da do danas nije rasvijetljen nijedan genocid niti teški zločini počinjeni nad Bošnjacima, današnja odluka šalje još jednu jasnu preteću poruku da će država Srbija nagraditi sve one koji proganjaju, otimaju, muče i ubijaju Bošnjake“, navodi se u partijskom saopštenju za javnost.


Ekonomska integracija budućnost Zapadnog Balkana\nBeograd, 29. jul 2021.\nDržavni sekretar Ministarstva spoljnih poslova Vlade Republike Srbije Nemanja Starović ukazao je danas na to da je ekonomska integracija budućnost regiona Zapadnog Balkana, izrazivši nadu da će se inicijativi „Mini Šengen“ u budućnosti priključiti svi partneri iz regiona.\nStarović je, gostujući na RTV Pink, rekao da je ova inicijativa otvorena za sve naše partnere, dodajući da je poziv od početka upućen i Bosni i Hercegovini i Crnoj Gori, kao i predstavnicima administracije u Prištini, ali da do danas nema pozitivnog odgovora.\nOn je rekao da će danas u Skoplju biti promovisano novo ime ove inicijative, ukazavši na to da je ovo velika autohtona inicijativa, zasnovana na bazičnim evropskim vrednostima, ali i da ima značajnu podršku SAD.\nPrema njegovim rečima, ukoliko bude kreiran prostor slobodnog protoka ljudi, robe i kapitala, mogu se očekivati tri milijarde evra nove vrednosti.\nStarović se osvrnuo i na pomoć koju region dobija od Evropske unije i drugih partnera, rekavši da ona nije zanemarljiva, ali da mnogo više možemo stvoriti zajedničkim naporima u regionu.\nTakođe, on je ukazao i na značaj današnjeg potpisivanja Sporazuma o međusobnom priznavanju radnih dozvola, i izneo podatke istraživanja Bečkog instituta za ekonomske studije da u Srbiju danas dolazi veći broj ljudi s fakultetskim diplomama nego što iz nje odlazi.\nDržavni sekretar je ujedno ukazao i na problem odliva ljudi sa diplomama srednjih škola određenih profila, i zaključio da je iz tih razloga veoma važno napraviti jedinstveno tržište rada.


Otvoren 52. međunarodni sajam nameštaja, opreme i unutrašnje dekoracije u Beogradu - Nove vesti iz sveta nameštaja na sredidom.com\nOtvoren 52. međunarodni sajam nameštaja, opreme i unutrašnje dekoracije u Beogradu\n11.11.2014 U ponedeljak, 10. novembra u Hali 4. svečano je otvoren Sajam nameštaja koji se ove godine održava pod sloganom „Obradujte Vaš dom“ u terminu od 10. do 16. novembra. Na kompletno raspoloživom prostoru za izlaganje, u šest hala: 1. 1A, 2A, 2B, 2C, 3, 3A i 4. Učestvuje oko 300 domaćih i inostranih izlagača, od čega jedna trećina dolazi iz 15 zemalja: Austrija, Nemačka, Italija, Češka, Turska, Poljska, Grčka, Kina, Rumunija, Bugarska, BiH, Makedonija, Slovenija, Hrvatska, Crna Gora.\nDrvna industrija je jedna od perspektivnih privrednih grana naše zemlje, sa dugom tradicijom, sopstvenom sirovinskom bazom i kvalifikovanom radnom snagom. Ovogodišnja smotra upoznaće nas sa najnovijim trendovima u oblasti proizvodnje, dizajna i marketinga, sa ponudom repromaterijala, mašina i alata za obradu drveta. Videćemo i veliki broj proizvoda iz grana i delatnosti koje prate industriju nameštaja\nBeogradski Salon nameštaja je pravo mesto za sve one koji planiraju kupovinu nameštaja. Izbor je najveći, sve na jednom mestu, sajamska ponuda podrazumeva niz pogodnosti, značajne popuste koji se kreću i do 40 odsto, odloženo plaćanje, katalošku i online prodaju, kupovinu po porudžbini.\nProizvođači tapaciranog nameštaja smešteni su u halama 1 i 3, a mebl štofovi, zavese, posteljina, nameštaj od punog drveta, predmeti za dekoraciju i nameštaj od tikovine (Burma, Tajland) u Hali 3. Hala 3A namenjena je izlagačima sa tepisima, tapetama i novim tehnikama za dekoraciju zidova, podova i uopšte životnog prostora. U Hali 2A je pločasti nameštaj (kuhinje, nameštaj za odlaganje), 2B mašine i alati za obradu drveta. Hala 4 je sa spavaćim sobama, dečjim sobama, krevetima, dušecima, repromaterijalom, kancelarijskim nameštajem, drvenarijom.\nPomenućemo neke od izlagača kod kojih ćemo videti nove, moderne komade nameštaja od kože i kvalitetnih štofova sa akcentom na udobnost: Tahirović, Atlas, Dalas, Matis, Radović Enterijer, Chigo Contract, Estia, Maxi Meble-BRW, Zepter, Kvadra, Arti San, Mercis, Boreal, Home centar, Eurocolor, Inko Home Art, 4M, On-Em mebl štof, Dasa, Dalas kompany, Namos, Mahagoni Deko, Bernarda, Catra, Biesse, Homag group, Inter holz Balkan... i drugi.\nCena pojedinačne ulaznice je 300 dinara, za kolektivne posete 200, dok je parking 100 dinara na sat.\nVideli smo najnovije serije domaćeg i uvoznog garniturnog i komadnog nameštaja, proizvode koji svojim kvalitetom u potpunosti zadovoljavaju celokupne potrebe za uređenjem životnog prostora, modernim i funkcionalnim nameštajem, kao i dekorativne elemente, koji će ambijent doma učiniti prijatnim i onakvim kakvom teži svaka porodica.\nNisu zaboravljeni ni kupci zainteresovani za nameštaj koji je namenjen opremanju javnih objekata, poslovnog prostora-kancelarija, ugostiteljskih objekata. Treba naglasiti da su hale, po pravilu, ispunjene do poslednjeg kvadrata najrazličitijim eksponatima.\nGeneralni sponzor ovogodipnjeg Sajma je fabrika „Numanović“ iz Novog Pazara, renomorani proizvođač, koji već 20 godina učestvuje na Sajmu nameštaja. Fabrika posluje u novoizgrađenom industrijskom objektu, sa najsavremenijom opremom i proizvodnim programom. Poslovanje kompanije karakterišu visoki standardi, kvalitet, stručni kadar i saradnja sa renomiranim svetskim brendovima.\nNajsrećnijeg posetioca kompanija „Numanović“ će nagraditi vrednom nagradom - garniturom za dnevni boravak. Izvlačenje je poslednjeg dana Sajma, u nedelju 16. novembra, u 17:00 časova, u Hali 4\nPonosni medijski partner ove značajne sajamske manifestacije je i naš portal sredidom.com već dugi niz godina.\nTradicionalne nagrade Beogradskog sajma „Zlatni ključ“ i „Diploma“ dodeliće se najuspešnijim izlagačima u devet kategorija, kao i nagrade dizajnerima.\n<- Back to: Aktuelne vesti


Kolumne & novosti: Кriminalci na posebnom zadatku\nКriminalci na posebnom zadatku\nPripadnici grupe Veljka Belivuka na julskim protestima\nViše građana i novinara videlo je pripadnike grupe Veljka Belivuka na protestima u leto 2020. Oni su tamo bili po posebnom zadatku koji su mogli dobiti samo od nekog predstavnika vlasti, jer njoj taj bunt nije odgovarao\nViše građana i novinara je na protestima početkom jula 2020. videlo neke od pripadnika Belivukove grupe koji su uhapšeni 4. februara 2021. i protiv kojih je Tužilaštva za organizovani kriminal podnelo Zahteva za sprovođenje istrage. Prema onom što se videlo na protestima, pripadnici Belivukove grupe su tamo bili po posebnom zadatku, koji su mogli dobiti samo od nekog predstavnika vlasti kojoj nisu odgovarali protesti. Bili su okolnim kafićima i u parku prekoputa Skupštine i kontaktirali su sa osobama u civilu koje su imale motorole i ličili su na predstavnike bezbednosnih službi. Takođe Belivukovim saradnicima su u vreme protesta prilazili mlađi pripadnici navijačkih grupa koji su ispred same Skupštine izazivali nerede gađajući policiju. Advokat Božo Prelević je tada izjavio za NIN: „Primetio sam pripadnike navijačke grupe Partizana Janjičari, koja uživa odranije svu zaštitu vlasti.“ Janjičari su ista grupa koju je Belivuk preimenovao u Principe. Ispred Skupštine je viđen Ivan Ristić, tada pomoćnik direktora policije Vladimira Rebića, koji je po svemu sudeći na terenu rukovodio hapšenjima i prebijanjem građana, među kojima nije bilo huligana.\nDa je vlast koristila pripadnike ove grupe u još nekim prilikama poznato je odranije. Tako je Кrik 2017. na inauguraciji predsednika Srbijeidentifikovao među obezbeđenjem Borka Aranitovića, koji je bio pripadnik grupe ubijenog Aleksandra Stankovića, zvanog Sale Mutavi, i Belivuka, kako fizički napada novinare i građane. Aranitović se vidi i na snimku od 2015. kao obezbeđenje kluba Tilt, kada Stanković prebija Zorana Jakšića, koji je kasnije kao jedan od vođa klana Amerika osuđen u Peruu zbog krijumčarenja kokaina. Milovan Tadić (33), koji je priveden takođe 4. februara i četrnaesti je u zahtevu tužilaštva, ranije je optužen da je kao šef obezbeđenja Tilta, nasmrt pretukao Slobodana Vukića, krajem 2015. Tadić se branio sa slobode, a to suđenje još nije okončano. Insajder je na inauguraciji identifikovao navijača Partizana Marka Todorova koji je pretio njihovoj novinarki.\nPripadnici Belivukove grupe su više puta fotografisani sa Danilom Vučićem, punoletnim sinom predsednika. Na svetskom prvenstvu u fudbalu u Rusiji 2018. sin predsednika je fotografisan sa Borisom Кarapandžićem, koji je isto uhapšen 4. februara i osmi je u zahtevu tužilaštva. On je bio na toj utakmici i pored presude za ubistvo, a i do poslednjeg hapšenja nalazio se na slobodi. Vučić junior je fotografisan i sa Aleksandrom Vidojevićem - Acom Rošavim, koji je ranije bio važan član grupe Belivuka, stojeći na tribinama odmah pored njega. Vidojević je takođe bio u Rusiji na utakmici, a novinarki Кrika su njegovi saradnici oduzeli telefon, kada ga je fotografisala u beogradskom restoranu sa Danilom Vučićem. Inače, Vidojeviću i još šestorici se sudi zbog demoliranja kluba Кomitet. Zanimljivo je da je tamo jedan od glavnih advokata odbrane Nikola Ristović koji pored Dejana Lazarevića, ranijeg Šarićevog advokata, zastupa sada Belivuka. Advokat Ristović pored Belivuka brani najmanje još petoricu osumnjičenih da su deo njegove grupe. Njagov klijent je i Marko Miljković, optužen da je sa Belivukom organizator grupe.\nPiše Vuk Z. Cvijić, Foto Oliver Bunić\nOpširnije u štampanom izdanju NIN-a od 25.2.2021.


Marina: "Mnogo znoja za prolazak grupe" - Sportske.net\nMarina: "Mnogo znoja za prolazak grupe"\nSelektorka ženske košarkaške reprezentacije Srbije Marina Maljković rekla je danas da će njena ekipa morati mnogo znoja da prolije kako bi prošla grupu na predstojećem Evropskom prvenstvu i istakla da će to uraditi jedino ispravnim razmišljanjem.\n"Daleko od toga da smo favoriti u ovoj grupi, jer za rivale imamo ekipe koje su po sastavu mnogo jače od nas, a to su Rusija i Belgija. Mi jesmo na turniru u Francuskoj napravili dobar rezultat, pobedile Francusku i Tursku, ali smo izgubili od Rusije koja nam je direktan konkurent u grupi", rekla je Maljković, objavljeno je na sajtu KSS.\nEvropsko prvenstvo za košarkašice u Srbiji i Letoniji počinje sutra u Zrenjaninu, Nišu i Rigi.\nSrbija će se takmičiti u Grupi D sa nacionalnim timovima Belorusije, Rusije i Belgije u "Kristalnoj dvorani" u Zrenjaninu.\nSelektorka Srbije je navela da jačina grupe treba da bude ogromna motivacija njenim košarkašicama.\n"Daleko smo od četvrtfinala, moramo mnogo znoja da prolijemo da bismo prošli najtežu grupu, a to ćemo uraditi samo ispravnim razmišljanjem, da pretvorimo tu realnu težinu naše grupe u nešto pozitivno i da podignemo količinu volje, da budemo tim koji ima ubedljivo najbolji voljni momenat, daleko ispred svih...", rekla je Maljković.\n"Svi dobro znate da je reprezentacija sada drugačija, ja i kad sam došla ponovo na mesto selektora imam osećaj ne da nastavljam od 2016. i Rija, već kao da počinjem ponovo iznova 2011. godine, kada sam prvi put došla na ovo mesto", dodala je ona.\nGovoreći o svom timu, ona je kazala da postoji balans izmedju novih igračica, koje prvi put igraju za reprezentacviju, i onih starijih.\n"Vidim da te mlade definitivno treba da budu prijatna stvar, pravi vetar u ledja, koji će da unese svežinu u naš tim, a starije igračice moraju dobro da se podsete onih svojih partija koje svi pamtimo, kada su bile najjače. Kada te dve stvari spojimo, onda možemo, uz najveći voljni momenat na turniru, a to definitivno treba da nas krasi, da očekujemo dobar rezultat", rekla je Marina Maljković.


Prvi državni šampionat u inlajn hokeju (hokej na rolerima) u kategoriji do 12 godina okončan je u nedelju u hali "Crna rupa" na beogradskoj Zvezdari, trećim i poslednjim turnirom sezone 2017. Posle tačno 30 odigranih utakmica titulu najbolje ekipe u zemlji zasluženo je odnela ekipa Spartaka koja je na putu do titule izgubila samo tri od moguća 24 boda. Subotičani su sve do završnog turnira vodili borbu za trofej sa hokejašima Partizana, sa kojima su najpre na prvom turniru sezone igrali nerešeno 2:2, a zatim ih i savladali na narednom rezultatom 1:0. Međutim, "crno-beli" su borbu za titulu izgubili faktički već na prvom turniru kada su poraženi od NS Starsa rezultatom 3:2, posle čega je Spartak imao otvoren put ka konačnoj pobedi, zabeleživši čak deset pobeda u prvih 11 kola šampionata.\nSubotičani su na taj način došli u situaciju da uoči poslednjeg turnira imaju četiri boda više od Partizana, pa su sebi mogli da priušte i ubedljiv poraz od "Crno-belih" u pretposlednjoj utakmici ovogodišnjeg šampionata od 0:4. Inače, upravo je pomenuta ekipa NS Starsa na kraju ponela bronzanu medalju u Novi Sad, završivši takmičenje sa skorom od sedam trijumfa i pet poraza (tri od Spartaka i dva od Partizana). Četvrti su bili Beli orlovi koji su zabeležili dva trijumfa i to oba nad petoplasiranom novosadskom Vojvodinom, koja je na zatvaranju sezone uspela da upiše prve bodove, trijumfom upravo nad "Orlovima".\nZasluženo do titule: Inlajn hokejaši i hokejašice Spartaka\nPo završetku finalnog turnira uručene su i medalje i trofeji svim učesnicima, kao i nagrade najboljim pojedincima prvog Prvenstva Srbije u inaljn hokeju u kategoriji do 12 godina i najboljim igračima po ekipama. Za najboljeg golmana proglašen je Željko Bodiš iz Partizana, najbolji bek je Atanasije Gligorijević iz ekipe Belih orlova, prvi golgeter šampionata je Miloš Agić iz NS Starsa, dok je najbolji igrač Prvenstva Srbije igrač šampiona Spartaka David Kuntić. Slaven Pećerić najbolji je igrač Subotičana, Filip Vukelić ekipe Vojvodine, a Marko Opalić domaćih Belih orlova. To zvanje u ekipi Partizana pripalo je Mihajlu Matiću, dok je u NS Starsu ovo laskavo priznanje pripalo Aleksi Šimali. Takođe, priznanje je dobio i najmlađi učesnik takmičenja, član Vojvodine David Grijak, koji ima samo osam godina.\nNajbolji pojedinci prvog Prvenstva Srbije (sleva): Filip Vukelić, Marko Opalić, Aleksa Šimala, Mihajlo Matić, Slaven Pećerić, David Grijak, Atanasije Gligorijević, Miloš Agić, Željko Bodiš i David Kuntić\nNa kraju, kako je to u završnoj reči naglasio trener šampiona Spartaka Uroš Brestovac, ostaje nada da će ovaj prvi šampionat za igrače i igračice do 12 godina biti samo zamajac za početak nadmetanja i u drugim juniorskim kategorijama u narednim sezonama.\n1. HK Spartak 12 10 1 1 21\n2. HK Partizan 12 9 1 2 19\n3. HK NS Stars 12 7 0 5 14\n4. RKU Beli orlovi 12 2 0 10 4\n7. HK Vojvodina 12 1 0 11 2\nMore in this category: « Otvoreno prvenstvo Srbije 2017: Spartak ubedljiv i u kategoriji do 14 godina\tMeđunarodna U12 & U14 liga: Sve četiri pobede naših klubova, Partizan i Zvezda na vrhu »


budžet | Српски покрет Двери\nNa jučerašnjoj sednici skupštine grada posvećenoj raspravi o budžetu grada za 2019. godinu, odbornička grupa Dveri je zaključila sledeće: U budžetu nema predviđenih zapošljavanja 1000 ljudi. Iznos sredstava koji se dobija iz poreza na zarade, kao najveće i najznačajnije budžetske stavke na strani prihoda, stagnira već 6 godina i suštinski se smanjuje i u 2019. […]\nOdržana 19. sednica Skupštine Grada Subotice pokazala je još jednom osionost i bahatost lokalne gradske vlasti. Pored toga što se još pri donošenju budžeta grada Subotice za 2018. godinu znalo da se ostvarenja i prihodi neće moći kretati u projektovanim okvirima koje je naš gradonačelnik, doktor ekonomskih nauka predvideo. Sad je izašla na videlo njihova […]\nNa KZN u Narodnoj skupštini Republike Srbije šef poslaničke grupe Dveri Boško Obradović govorio je o predlogu Zakona o budžetu. „Saglasan sam sa Fiskalnim savetom koji je ocenio da predloženi budžet ne predviđa dovoljno efikasne mere za potrebno ubrzanje privrednog rasta“ – rekao je Obradović. On je pozdravio infrastrukturna ulaganja u nove zatvorske jedinice, jer […]\nNekoliko dana nakon što je afera o sramnoj raspodeli sredstava za javno informisanje dospela u javnost, o čemu smo već pisali, predsednik opštine Aranđelovac je promenio odluku i doneo izmenu rešenje o raspodeli sredstava. O čemu se zapravo radi i zašto je rešenje promenjeno? Naime, jedan od učesnika na konkursu za dodelu sredstava za javno […]\nPotpredsednik Dveri Predrag Mitrović je utvrdio da je učinjena velika šteta nenamenskim trošenjem sredstava budžeta Grada i budžeta gradskih opština grada Beograda u periodu ranije demokratske vlasti i aktuelne vlasti SNS-a. Ta šteta se od 2008. do danas procenjuje na 2.364.000.000 EUR, što je gotovo 2 i po budžeta grada Beograda za 2018. godinu. Za […]\nSmatramo da u Beogradu može da se uradi više aktivnosti koje mogu da poprave položaj poljoprivrednika i unaprede poljoprivrednu proizvodnju – istakao je Nebojša Cekić, stručnjak u oblasti poljoprivrede i kandidat na listi Dosta je bilo i Dveri. Cekić smatra da buduća gradska vlast mora da uradi sledeće: · Izgradnja sistema za navodnjavanje širom ruralnih […]\nPredsednik opštinske organizacije Srpskog pokreta Dveri Dragačevo, Mirjana Stevanović, podnela je u ime odborničke grupe „Dveri, poljoprivrednici i omladina“, četiri amandmana na predlog budžeta za 2018. godine. Podneti amandmani tiču se zahteva ove odborničke grupe za povećanja sredstava za: – poljoprivredne subvencije sa 15,2 na 21 milion dinara, sa ciljem da se što više novca […]\nNovogodišnja rasveta je novi način pranja para za potrebe SNS. Skandal u Čačku sa nameštenom javnom nabavkom i kupovinom novogodišnje jelke od 30.000 evra i ukupnom novogodišnjom rasvetom od 7 miliona dinara – samo je kap u moru naprednjačkog kriminala i korupcije. Za ove pare moglo se uraditi mnogo toga u oblasti zdravstva ili školstva, […]


U aprilu 27. Beogradski maraton\nNaslovna » Izlasci » Sport » U aprilu 27. Beogradski maraton\nAh Neša 18. decembar 2013. Sport Komentari su isključeni na U aprilu 27. Beogradski maraton\nPrijavljivanje putem interneta za 27. Beogradski maraton počelo je 29. novembra i za samo dvadeset dana prijavili su se učesnici iz 23 zemlje.\n„Ovo je prvi put u dosadašnjoj istoriji Beogradskog maratona da je prijavljivanje za ovu manifestaciju počelo tako rano, a za samo 20 dana prijavili su se učesnici iz 23 zemlje sa pet kontinenata. Među prijavljenim budućim učesnicima nalaze se trkači iz Australije, Kanade, Nemačke, Brazila, Velike Britanije, Turske, Perua, Italije, Rusije, SAD, Švajcarske, Poljske, Španije… kao i iz zemalja u okruženju“, izjavio je Dejan Nikolić, direktor Beogradskog maratona.\n„Posebno je važno istaći da su u pitanju učesnici koji sami plaćaju svoje troškove dolaska i boravka u Beogradu i Srbiji. Očigledno je da Beogradski maraton kao događaj postaje sve privlačniji, interesantniji i popularniji u svetu. Pripreme za 27. Beogradski maraton koji će se održati 27. aprila daleko su odmakle u svim segmentima organizacije i mi ćemo učiniti sve da i sledeće izdanje ovog najznačajnijeg tradicionalnog sportskog događaja u Beogradu i Srbiji bude najbolje do sada“, rekao je Nikolić.\nPrijavljivanje za Beogradski maraton 2014 vrši se putem interneta na stranici www.bgdmarathon.org gde svi zainteresovani mogu dobiti Uputstvo o načinu prijavljivanja. Očekuje se da će zbog velikog interesovanja domaćih i stranih učesnika za 27. Beogradski maraton, ponovo biti oboren rekord u broju učesnika u polumaratonu i maratonu. (danubeogradu.rs)\nTagoviatletika beogradski maraton dub izlasci maraton sport vesti\nPrethodni Film Pozicija deteta u Dvorani KCB\nSledeći Swiss: Direktan let Beograd – Ženeva od 19. decembra


Od jeseni mere za suzbijanje proizvodnje plastičnih kesa - PORTAL ZA ENERGETSKU EFIKASNOST\nOd jeseni mere za suzbijanje proizvodnje plastičnih kesa\nMinistarstvo životne sredine, rudarstva i prostornog planiranja najavilo je da bi od jeseni sa tržišta Srbije, primenom niza mera, trebalo da počne povlačenje plastičnih kesa koje nisu razgradive ili biorazgradive.\nDržavni sekretar Ministarstva životne sredine Bojan Đurić rekao je agenciji Beta da će to ministarstvo merama, u koje spada naplata taksi za upotrebu ekološki neprihvatljivih plastičnih kesa, kao i podsticaj proizvodnje plastičnih kesa koje sadrže biorazgradive aditive, regulisati tržište.\n“Kese koje se sada koriste imaju period razgradnje u prirodi od blizu 400 godina”, kazao je on i dodao da će ekološki prihvatljive kese “imati aditive koji im omogućavaju razgradnju u prirodi u periodu od jedne do četiri godine”.\nĐurić je kazao da “primena tih mera nije počela, jer još nije kupljena neophodna oprema za utvrđivanje hemijskog sastava kesa koje će se nalaziti na tržištu”.\nPrema njegovim rečima, Tehnički fakultet u Novom Sadu je nosilac projekta i trebalo bi da za nekoliko nedelja, po okončanju tendera za nabavku opreme koji je u toke, oformi laboratoriju koja će biti prva sertifikovana laboratorija u Srbiji za te namene.\nOn je podsetio da su takse za korišćenje plastičnih kesa već uvedene i da iznose 20.000 dinara po toni plastičnih kesa, 1.000 dinara za tonu kesa koje sadrže biorazgradive aditive, dok se ništa ne plaća za potpuno biorazgradive kese.\n“Primena taksi zavisi od početka laboratorije, a moja procena je da će to biti za mesec do dva”, kazao je on.\nDodao je da će ministarstvo nabaviti i određeni broj mobilnih uređaja kojima će inspekcija kroz nenajavljene kotrole tržnica i proizvođača utvrđivati da li su kese biorazgradive ili ne.\nPrema njegovim rečima, “subvencionisaće se i proizvodnja biorazgradivih i razgradivih, tako da će proizvodnja običnih plastičnih kesa biti ekonomski neisplativa”.\nĐurić je kazao da će se novac za subvencionisanu proizvodnju biorazgradivih kesa obezbediti iz Fonda za životnu sredinu Ministarstva životne sredine.\n“Visina subvencija će zavisiti od hemijskog sastva vrećice, da li je ragradiva ili biorazgradiva, u još neutvrđenom iznosu, ali će taj stimulans da bude dovoljan da proizvodnja ove ambalaže bude ekonomski isplativa i da se nijedan proizvođač ne zapita da li je prelazak na čistiju ekološku proizvodnju rentabilan”, kazao je on.\nĐurić je naveo da su biorazgradive kesa skuplje 10 odsto nego standardne plastične kese, koliko iznosi cena aditiva koji se koriste u proizvodnji.\nNaglasio je i da domaći proizvođači neće morati da menjaju tehnologiju proizvodnje i kupuju novu opremu kako bi počeli ekološku proizvodnju kesa.\nĐurić je istakao i da će se zabraniti uvoz svih kesa koje su tanje od 14 mikrona, objasnivši da su to to kese koje se uglavnom besplatno daju potrošačima na pijacama.\n“One predstavljaju estetski i ekološki problem, jer su naljakše, teško se sakupljaju, jer ih vetar raznosi i njihova reciklaža je zbog te debljine praktično nemoguća”, rekao je on.\nĐurić je kazao da u Srbiji ima oko 20 velikih proizvođača kesa, ali da problem predstavlja veliki procenat sive ekonomije i nekontrolosani uvozi kesa sa Bliskog i Dalekog istoka.\n“Računa se da se u Srbiji godišnje po stanovniku u proseku potroši izeđu 300 i 500 plastičnih kesa”, rekao je on.\nSvake godine prosečan stanovnik Evropske unije (EU) upotrebi približno 500 plastičnih kesa, a većina njih iskoristi se samo jednom. Ukupna težina plastičnih kesa napravljenih u Evropi 2008. iznosila je 3,4 miliona tona što je jednako težini oko dva miliona putničkih automobila.\nNeke države članice EU već su preduzele mere da smanje upotrebu plastičnih kesa kroz politiku cena, ugovorima sa privatnim sektorom i zabranama određenih tipova kesa, ali takva pravila ne postoje na nivou EU.\nPrevious PostDevet stvari koje ne mogu da se reciklirajuNext PostEko peškir


Miralem Pjanić zvanično igrač Barcelone | TRT Bosanski\nMiralem Pjanić zvani...\nMiralem Pjanić, fudbalski reprezentativac Bosne i Hercegovine, zvanično je potpisao ugovor te je predstavljen kao igrač Barcelone.\nKako navodi slavni klub na svojim profilima na društvenim mrežama, Pjanić je s predsjednikom Barcelone Josepom Bartomeuom obišao stadion "Camp Nou", potpisao ugovor te se fotografirao s dresom "ponosa Katalonije".\nDosadašnji Pjanićev klub Juventus iz Torina za transfer inkasirat će 65 miliona eura od Barcelone.\nU dosadašnjoj profesionalnoj karijeri, Pjanić je igrao i za Romu (Italija), Lyon i Metz (Francuska).\nTagovi: #fudbal , #Barcelona , #Miralem Pjanić\nDanski Midtjylland prvi put u historiji u grupnoj fazi Lige prvaka\nU posljednje tri revanš utakmice play-offa UEFA Lige prvaka Midtjyllanda je večeras pobijedio Slaviju iz Praga, rezultatom 4:1, PAOK je poražen od Krasnodara sa 1:2, dok je Salzburg bio bolji od Maccabi Tel Aviva - 3:1\nFerencvaroš nakon dugog perioda izborio plasman u Ligu šampiona\nDinamo iz Kijeva, Ferencvaroš ve Olympiakos su uspjeli da izbore plasman u Ligu prvaka. Sinoć su odigrana tri meča za plasman u Ligu prvaka.


[ASCE18 VIDEO] Integralni snimak panel diskusije posvećene skenerima za telo i prtljag na aerodromima - Tango Six\nLYBE 2516:30 Z 180°09KT 5000 BR NSC 08/M00 Q1023 BECMG 7000 NSW=\n"Mnogi aerodromi i dalje koriste staru tehnologiju metal detektora" / Foto: Dragan Trifunović, Tango Six\n[ASCE18 VIDEO] Integralni snimak panel diskusije posvećene skenerima za telo i prtljag na aerodromima\nKako izgledaju mere bezbednosti na aerodromima, koji su potencijalni rizici i šta je u segmentu obezbeđivanja potrebno unaprediti, samo su neke od tema o kojma su predstavnici industrije diskutovali na prošlogodišnjoj Konferenciji o obezbeđivanju aerodroma (ASCE).\nDvodnevna konferencija obuhvatila je keynote predavanja, prezentacije, ali i panel diskusije, pri čemu je prva takva diskusija bila posvećena skenerima za telo i prtljag na aerodromima. O toj temi govorili su menadžer prodaje bezbednosnih skenera Rohde & Schwarz Andrew Byrne, predstavnik firme Vama trade Povšič & Co Egon Lessiza i marketing menadžer departmana civilnog vazduhoplovtsva Nuctech David Liu Wei, dok je moderator bio direktor aerodroma Brač Tonči Peović.\nNa početku panela Peović je skrenuo pažnju na značaj tehnoloških inovacija u vidu novih skenera za telo i prtljag i napomenuo da mnogi aerodromi i dalje koriste staru tehnologiju metal detektora, što može negativno da utiče na unapređenje segmenta obezbeđivanja. Takođe, sa učesnicima panela razgovarao je upravo o njihovim novim proizvodima i rešenjima kada je reč o razvoju tehnologije skenera.\nViše o tome pogledajte na integralnom video snimku Peovićeve panel diskusije:


Novi Sad: U krugu porodice i uz tamburaše sahranjen Đorđe Balašević – Sandzaklive.rs\nNovi Sad: U krugu porodice i uz tamburaše sahranjen Đorđe Balašević\n0 213 1 minuta čitanja\nZbog sahrane najpoznatijeg Novosađanina, odlukom gradonačelnika Miloša Vučevića, danas je proglašen dan žalosti u glavnom gradu Vojvodine\nPopularni kantautor Đorđe Balašević sahranjen je danas na Novom groblju u Novom Sadu u prisustvu porodice i prijatelja, van očiju javnosti i medija. Balaševića su na večni počinak ispratili tamburaši svirajući njegove pesme, javlja Anadolu Agency.\nĐorđe Balašević preminuo je u petak 19. februara u 67. godini u Kliničkom centru Vojvodine (KCV) od posledica COVID-19 gde se lečio tri dana. Primljen je na Infektivnu kliniku (KCV) s obostranom upalom pluća, a u bolnici je utvrđeno i da je pozitivan na koronavirus.\nU petak mu se stanje naglo pogoršalo, i uprkos velikom naporu lekara i medicinskog osoblja, Balašević je preminuo.\nZa oproštaj od Balaševića, kako saznajemo, vladalo je veliko interesovanje poštovalaca njegovog dela iz Srbije i regiona, ali su njegovi najbliži odlučili da bude sahranjen u najužem krugu porodice i prijatelja, bez prisustva medija i javnosti.\nUoči sahrane, deo Novog groblja bio je ograđen i zatvoren, tako da i oni koji su saznali kada će i gde biti sahranjen, nisu bili u mogućnosti da priđu tom delu.\nEMINA JAHOVIĆ ZARADILA 300 HILJADA EVRA KAO ČLAN ŽIRIJA: Ocenjuje manekenke i bira najbolju među njima\nZbog sahrane najpoznatijeg Novosađanina, odlukom gradonačelnika Miloša Vučevića, danas je proglašen dan žalosti u glavnom gradu Vojvodine.\nGrađani Novog Sada koji su proteklih dana palili sveće ispred njegove kuće u Ulici Jovana Cvijića i na centralnom gradskom trgu kod Spomenika Svetozara Miletića, zvanično će se od svog sugrađanina i „panonskog mornara“ oprostiti sutra na Keju žrtava racije u 19 sati uz program u kome će učestvovati hor opere Srpskog narodnog pozorišta, te dunavski alasi. Naziv ove komemoracije na otvorenom je „Noć kada je Đole preplivao Dunav“. (AA)\nPedijatri otkrili koje igračke i stvari djeci ne trebaju biti nadohvat ruke\nCijeli grad na dlanu: Panoramski točak nova atrakcija u Podgorici


Veče "house" muzike uz zvuke harmonike\nVeče “house” muzike uz zvuke harmonike\nAleksandar Vidaković, zajedno sa gostima, priredio je sinoć banjalučkoj publici u klubu Kruna veče puno dobrih vibracija.\nŽurka je počela sa muzičkim setom Miroslava Pavlovića u 22 časa kako je i najavljeno, nakon čega su se publici predstavili DJ Kazo i DJ Severin Su. Oni su nastupali i iza ponoći nakon čega su se začuli zvuci harmonike.\nAleksandar Vidaković je poznat po vještom kombinovanju house muzike i harmonike. Zajedno sa DJ Severinom pred publikom je sinoć izveo “live performance” sa harmonikom, na veliko oduševljenje prisutnih.\nNa binu su zatim izašli specijalni gosti večeri, dva člana sastava HOUSE FOR ROYALS koji su priredili zanimljiv nastup u kostimima džokera. Poznati su po tome da nikada ne otkrivaju lice kada nastupaju pa tako ostavljaju pozitivan i jedinstven efekat.\nProšle godine su počeli saradnju sa Aleksandrom.\n“Ove mlade momke upoznao sam prije godinu dana u Pragu i od tada imam uspješnu saradnju sa njima. Pomogao sam im da urade dvije kompozicije, sljedeće godine će izdati i album, a večeras su tu da publici pokažu drugačiji oblik house muzike”, rekao je Vidaković.\nOn je naveo i neke svoje dalje planove.\n“U periodu koji slijedi čeka me dosta gostovanja, Budimpešta, Prag i šire. Uradiću i novu kompoziciju, a za ljeto planiram veliki festival u Banjaluci sa poznatim imenima kao što su Tomas Gold, Swedish house mafia i sl, koji bi mogao biti konkurencija i Exit-u”, izjavio je Vidaković.\nPublika u Kruni nije krila oduševjenje, a Dajana Tadić kaže da je došla sa prijateljicama jer voli ovu vrstu muzike.\n“Večeras sam u društvu mojih prijateljica, plešemo sve vrijeme i dobro se zabavljamo. Volim house muziku i smatram da je ovo što Aleksandar predstavlja kao i cijelo veče zaista neobično i meni se dopada”, rekla je Tadić.\nAleksandar Vidaković ušao je u svijet muzike sa šest godina, a od 18. godine se bavi produkcijom i radi kao promoter i organizator mnogih žurki. On je prije svega izvrstan harmonikaš što dokazuje i sama činjenica da je jedini u Evropi koji izvodi “live performance” sa harmonikom i house muzikom.


Sportske.net - Zvezda sve jača - Stigao i Stefan Jović\nZvezda sve jača - Stigao i Stefan Jović\nReprezentativni plejmejker Srbije je novo pojačanje Crvene Zvezde Telekom.\nPrvi Nišlija u istoriji naše košarkaške reprezetnacije nastaviće karijeru u redovima vicešampiona Srbije, koji će biti naš jedini predstavnik u Evroligi u sezoni pred nama. Čeka se zvanična potvrda, ali dobro obavešteni izvori tvrde da je stvar gotova.\n23-godišnji Jović je prošle sezone nastupao za kragujevački Radnički, mnogima je bilo iznenađenje što ga je selektor Aleksandar Đorđević ne samo poveo u Španiju, već i što ga je uopšte stavio na širi spisak, ali ovaj momak je svojim partijama na Mundobasketu zapušio usta kritičarima.\nIgrao je na svakom meču, u proseku boravio na parketu nešto više od 15 minuta, imao učinak od 3 poena, 2.1 skoka i 1.7 asistencije. Bio je najbolji kradljivac (1.3 po meču) u taboru "Orlova" i dao ogroman doprinos u igri, pre svega u defanzivi.\nVratio se sa srebrnom medaljom iz Madrida i nema sumnje da će biti veliko pojačanje za ekipu Dejana Radonjića.\nCrvena Zvezda Telekom je ranije letos dovela američkog pleja Markusa Vilijamsa, tako da treba očekivati da će Stefan Jović sa njim deliti minutažu.


U noći 27. aprila u Sobranje su upali demonstranti i tom prilikom došlo je do ozbiljnih incidenata\nAmbasadorka Srbije u Makedoniji Dušanka Divjak Tomić bila je u makedonskom Ministarstvu spoljnih poslova, koje ju je pozvalo da objasni prisustvo pripadnika Bezbednosno-informativne agencije Srbije Gorana Živaljevića u Sobranju, u noći 27. aprila kada su tamo upali demonstranti i tom prilikom došlo do ozbiljnih incidenata.\nNakon izlaska iz ministarstva, Tomić se na kratko obratila novinarima rečima: "Sve što je trebalo da se kaže, je rečeno. Prema tome, od mene nećete dobiti ništa."\nNa pitanje kako će reagovati makedonsko ministarstvo prema njoj, Tomić je kratko odgovorila: “Diplomatski”.\nIz Ministarstva spoljnih poslova Makedonije saopštili su da je na sastanku sa ambasadorkom Srbije u Makedoniji bilo izraženo nezadovoljstvo i zabrinutost zbog nedozvoljenog prisustva akreditovanog diplomate u Sobranju za vreme nasilnih događaja 27 aprila.\nOd nje je bilo zatraženo detaljno objašnjenje razloga i okolnosti njegovog prisustva, kaže se u saopštenju. Ukazano je da ovakva aktivnost ne doprinosi jačanju međusobnog poverenja i unapređenju dobrosusedskih odnosa i saradnje, za šta se obe zemlje zalažu. Ujedno, bilo je izraženo očekivanje da će u budućoj međusobnoj komunikaciji nadležnih organa obe zemlje biti razjašnjene i utvrđene sve okolnosti slučaja i da će biti preduzete odgovarajuće aktivnosti u skladu sa zakonima i međunarodnim pravom, navode iz ministarstva.\nDivjak Tomić je potvrdila zalaganja o budućem razvijanju i unapređenju saradnje i dobrosusedsskih odnosa između dve države, a bili su iskazani stavovi i pojašnjenja nedavnih izjava premijera Aleksandra Vučića i ministra spoljnih poslova Ivice Dačića, navodi se u saopštenju makedonskog ministarsva spoljnih poslova.\nŠef srpske diplomatije Ivica Dačić prethodno je za Radio-televiziju Srbije rekao da Živaljević, oficir BIA i savetnik u ambasadi Srbije u Skoplju, ulaskom u makedonski parlament nije prekršio diplomatske protokole i da je samo obavljao svoj posao.\n"(Živaljević) nije izvršio nikakvo delo. Nije se mešao u unutrašnje stvari Makedonije. Prema tome, nema nikakvog razloga da bilo ko protestuje protiv nas zbog toga. Njegov zadatak je da nas praktično informiše", rekao je Dačić.\nŽivaljević samo obavljao svoj posao: Ivica Dačić\nNa pitanje da li očekuje pogoršanje odnosa sa Makedonijom, Dačić je rekao da je u sredu uveče razgovarao sa makedonskim ministrom spoljnih poslova i da mu on ništa nije pomenuo o Živaljeviću, dok je mandatar za sastav nove vlade Zoran Zaev rekao da službe to treba da reše između sebe.\nSimeon Pobulić, bivši diplomata, kaže za Radio Slobodna Evropa da je na osnovu postojećih informacija teško reći da li je savetnik Živaljević prekršio pravila.\n"Teško je dati odgovor jer mi ne znamo faktičku situaciju. Prema Bečkoj konvenciji, kao diplomata vi imate pravo da prisustvujete svuda gde je nešto javno, da uđete i gledate šta se događa. To je u okviru vaše funkcije. E sada, kad je on ušao u Sobranje, šta se tu sve dogodilo, to zaista nigde ništa nije objavljeno", rekao je Pobulić.\nRazličiti su stavovi eksperata u Makedoniji o tome kakvi su makedonsko-srpski odnosi. Prema nekima, oni su stabilni i osim spora između makedonske i srpske crkve nemaju druga otvorena pitanja. Drugi smatraju da su oni u liniji opadanja.\nNekadašnji ambasador Risto Nikovski kaže da su neke provokativne izjave od strane srpskih visokih predstavnika u poslednjih nekoliko meseci izrečene zbog zabrinutosti Beograda oko bezbednosti u regionu.\n"Te izjave će se pojavljivati s vremena na vreme zato što je kriza u Makedoniji opasnost za sve zemlje u regionu, pa bi ona mogla voditi ka nekoj široj destabilizaciji. Na Balkanu, ako jedna zemlja prolazi kroz takav period kao ovaj u Makedoniji, onda je to indikator da 'kad mečka igra kod komšije, nemoj se radovati jer može doći i kod tebe. Sve to utiče na javni tretman tih odnosa, više nego neku suštinu koja može ići u negativnom smeru", rekao je Nikovski.\nNekadašnji diplomata, profesor Alajdin Demiri ocenjuje da su bilateralni odnosi u padajućem trendu i da njihovo zahlađenje počinje u trenutku kada Makedonija priznaje nezavisnot Kosova.\n"Sve to gledaju na osnovu makedonsko-albanskih odnosa. Oni vrše pritisak da ti odnosi ostanu čvrsti i nacionalistički, baš onakvi kao što ih je vodio Nikola Gruevski. Svaku eventualnu promenu oni doživljavaju kao poraz politike Srbije i tu je suština problema", kaže Demiri.\nDemiri ističe da su odnosi između Makedonije i Srbije na tankom ledu. Radi se o dugoročnim politikama, počevši od nepriznavanja autokefalnosti crkve i oni drže otvorene te teme. Zato ti odnosi imaju i uspone i padove i oni povremeno menjaju nivo odnosa prema dnevno političkim potrebama, naglašava Demiri.\nAmbasadorka Srbije bila na razgovoru u MSP Makedonije\nDačić: Posao pripadnika BIA bio da izvesti ima li u Sobranju srpskih državljana\nSAD, EU, OEBS i NATO: Kazniti odgovorne za napad na Sobranje


Sastanak pregovaračkog tima za političke razgovore o statusu Kosova\nU Beogradu ponovljena spremnost za nastavak bečkih pregovora o decentralizaciji, ekonomskim i imovinsko-pravnim pitanjima i zaštiti crkve imovine.\nBeograd je ponovo izrazio spremnost za pronalaženje kompromisa u pitanjima čije je rešenje preduslov za zaštitu ljudskih prava na Kosovu i dostizanje osnovnih standarda multietničnosti. Srpski pregovarački tim očekuje da će međunarodni posredici dodatno doprineti nastojanjima da se u narednim rundama pregovora dođe do saglasnosti o pitanjima od životne važnosti za opstanak srpskog naroda na Kosovu i povratak prognanih.\nMeđunarodnim posrednicima pregovarački tim Beograda sugerisao je i da na pravi način ocene nastupe albanske i srpske strane na prvim statusnim razgovorima o Kosovu koji su održani u Beču. Pri tome, Beograd svoj nastup ocenjuje kao argumentovan, a zahteve prištinske delegacije smatra jednostranim težnjama.\nUkoliko se pregovori Beograda i Prištine ne završe dogovorom o statusu Kosova, biće doneta nova rezolucija Saveta bezbednosti koja će, smatra koordinator Foruma za etničke odnose Dušan Janjić biti veoma slična dokumentu koji su već sačinili evropski zvaničnici Havijer Solana i Oli Ren, U toj rezoluciji neće se spominjati nezavisnost Kosova, ali će predvideti međunarodno prisustvo koje će bliže odrediti Evropska unija, kaže Dušan Janjić.


Естер - приче о предратном животу и страдању у логору Сајмиште\nSrpski\tSrpski\tsr\nNemački logor na Sajmištu\nŠta je ”Ester”?\nArhivisti i zaboravljene kutije\nCipele za trčanje\nJevreji u Beogradu\nNastavni materijal Ester\nPriče o životu u predratnoj Srbiji\ni Holokaustu za vreme nemačke okupacije\nEster: nastavni materijal i edukativni koncept\nnamenjen učenicima viših razreda osnovne, i učenicima srednjih škola\nBazirano na istorijskoj građi\nUčenje kroz istraživački rad\nUčenje na istorijskim lokacijama\nMnogo mogućnosti za kreativni rad\nIz grafičke novele Crveni Automobil\n– Jeste li videli moje? – pitala je zadihano teta-Zora.\n– Nismo Zoro, ali tu su negde, sigurno. – odgovorila je majka.\n– Teta-Zoro, teta-Zoro, – povukao ju je za rukav Aleksandar, – znate mog drugara Bogdana Živkovića? Vaše komšije Živkoviće? Javite im molim vas da smo poslani u logor! –\n– Hoću, srce moje! – odgovori teta-Zora, sagnu se brzo i poljubi Aleksandra glasno u čelo, Selmu u obraz, te se izgubi u gomili: ”Hercog, Hercog, da li je neko video Hercoge?”\nGrafička novela Crveni automobil je dramatizovana priča bazirana na stvarnim istorijskim likovima i događajima, svedočanstvima, istorijskoj dokumentaciji i građi. Upoznaćemo Aleksandra Freliha, jevrejskog dečaka iz predratnog Beograda, i njegovu porodicu. Prateći glavne junake kroz 12 ilustrovanih scena, saznaćemo više o njihovom životu, jevrejskoj kulturi i tradiciji, i uopšte o Beogradu i Srbiji pre Drugog svetskog rata. Sa početkom rata stižu i antijevrejske mere, represija, teror, stradanje i smrt. Kako je sve to bilo za porodicu Frelih, saznaćemo iz perspektive dečaka Aleksandra.\nGrafička novela Crveni automobil je pre svega jedna ljudska priča o stradanju i prijateljstvu. Neka nam posluži kao inspiracija da se sećamo svih nevinih žrtava nacističkih zločina, da naučimo više o sopstvenoj istoriji, i da ta znanja primenimo tako da se zločini kakav je bio Holokaust više nikada ne ponove.\nPPT za platno ili veliki ekran\nPDF za štampu\nPregled scena i zadataka\nLokacije na mapi\nNastava na lokacijama\nVreme i datum uz scene\nPrecizna lokacija uz scene\nUzbudljivi istraživački zadaci\nŠta je Ester?\nEster je nastavni materijal čiji najvažniji deo predstavlja kolekcija dramatizovanih priča o jevrejskim žrtvama koje su stradale u Jevrejskom logoru Zemun (Judenlager Semlin) na Sajmištu kod Beograda početkom 1942. Priče fokusiraju na mlade žrtve i njihove porodice, njihov život pre rata, za vreme okupacije i tokom Holokausta. Bazirane su na stvarnim istorijskim događajima i ličnostima.\nU toku stvaranja programa konsultovani su stručnjaci iz Srbije, Nemačke, Holandije, Austrije i SAD, dok je na realizaciji radio tim sačinjen od istoričara, pedagoga, nastavnika, stručnjaka za jevrejsku kulturu i tradiciju, preživelih Jevreja, kao i grupa ilustratora iz Srbije i Holandije.\nKoncept se sastoji od nekoliko elemenata, sve u cilju da omogući fleksibilnost u radu i da otvori prostor za kreativnost pri oblikovanju radionica i u istraživačkom radu, kako kod učenika, tako i kod nastavnika.\nPročitaj više o konceptu Ester\nIlustrovane priče o Holokaustu\nDatum vreme i lokacija na mapi\nRad na istorijskim lokacijama\nBeogradski sajam pre rata (levo) i dovođenje Jevreja u logor Judenlager Semlin\nSaznaj više: istorija logora na Sajmištu\nIstorijski pregled – od kapije u svetlu budućnost do logora smrti\nMiško Stanišić, direktor mreže Teraforming\nBeogradski Sajam je izgrađen 1937. godine. Svojom modernom arhitekturom, interesovanjem domaćih i međunarodnih privrednika, izložbama novih tehnologija i kulturnim programima, bio je simbol nove, svetle budućnosti, mesto na kojem je Srbija (u ono vreme Kraljevina Jugoslavija) trebala postati deo moderne Evrope. Ali umesto kapije koja vodi u svetlu budućnost, Sajmište će samo par godina kasnije postati mesto strašne smrti i stradanja.\nIstraživanje, učenje i sećanje na Holokaust je veoma važno, ne samo zato što je to civilizacijska, moralna i ljudska obaveza, nego i zato što učeći o našem zajedničkom životu sa Jevrejim učimo i o sebi i sopstvenoj istoriji, i bolje je razumemo. Posebno u srpskom narodu koji ima snažnu antifašističku tradiciju, i koji je i sam podneo strahovite žrtve kao meta terora i genocida i u svojoj borbi protiv nacizma, istraživanje, učenje i sećanje na Holokaust treba da je prirodan i sastavni deo sećanja na sopstvenu istoriju.\nilustracije iz novele ”Cipele za trčanje”\nSaznaj više: grafičke novele u nastavi\nGrafičke novele u nastavi\nAleksandar Todosijević, nastavnik istorije i autor\nUčenici nisu dovoljno osposobljeni da „čitaju“ tj. analiziraju pisane istorijske izvore (dokumente), fotografije, video i audio zapise. Mnogi nastavnici nerado koriste vizuelne istorijske izvore u nastavi i retko ih kritički analiziraju sa učenicima kao što to čine sa pisanim tekstom. Edukativni materijali koji se oslanjaju na jezik grafičke novele ne primenju se dovoljno u nastavi istorije u Republici Srbiji. Zbirka ”Ester” predstavlja pokušaj da se nastavnicima omoguće kvalitetni nastavni materijali zasnovani na jeziku grafičkih novela i da se primene u nastavi istorije.\nJasno moramo podvući da vizuelni materijali grafičke novele nisu istorijski izvor, ali, takođe, jako je bitno naglasiti da su nastali na osnovu proučavanja relevantnih istorijskih izvora. Njihov zadatak jeste da osvetele pojedine događaje koje nisu sačuvani na fotografijama ili video zapisu, već ih rekonstruišu uz pomoć dokumenata ili drugih istorijskih izvora. U procesu nastajanja ovog materijala učestvovali su stručnjaci istoričari, arhivari i pedagozi iz Srbije, Nemačke, Austrije i Holandije, upravo iz razloga da pomognu ilustratorima da rekonstruišu istorijske događaje, mesta i likove, te da na taj način obezbede što je moguće veću istorijsku akuratnost ovog dela.\nProjekat je realizovan u okviru programa ”Words into Action to Combat Antisemitism” OEBS Kancelarije za demokratske institucije i ljudska prava (OSCE/ODIHR).\n© Terraforming 2016 – 2020\nTim kreatora koncepta Ester\n© Copyright - Terraforming 2016, Produced with the support of OSCE/ODIHR program "Words Into Action to Address Antisemitism" ...\nPoštujući smernice Evropske komisije o privatnosti i zaštiti podataka, obaveštavamo vas da ovaj sajt koristi kolačiće (cookies).


DA LI JE KORONA AMERIČKI EKSPERIMENT: Ekonomista Džefri Saks objavio naučni radi i tvrdi da ima DOKAZE\nAutor: Glas javnosti 23.05.2022. u 13:37\nDžefri Saks ukazao, u naučnom radu, da je virus korona možda nastao kao posledica laboratorijskih eksperimenata u kojima je učestvovala američka vlada.\nSaks i koautor naučnog rada Nil Harison, profesor molekularne farmakologije na Kolumbija univerzitetu, pozvali su na nezavisnu istragu informacija koje američke institucije imaju o poreklu virusa korona, prenosi britanski "Telegraf".\n- Ne znamo da li je umetanje te sekvence rezultat prirodne evolucije, možda preko rekombinacije u međudomaćinu, sisaru ili čoveku, ili je rezultat namernog uvođenja u SARS virus u laboratorijskom eksperimentu. Znamo da je umetanje takvih sekvenci u viruse nalik SARS-u bio cilj naučnog rada kojim su 2018. za grant kod DARPA (agencija ministarstva odbrane SAD za razvoj novih tehnologija za vojsku) zajedno konkurisali Ekohelt alijansa, Vuhanski institut za virologiju i Univerzitet Severna Karolina. Taj grant nije odobren, ali ne znamo da li su neki od predloženih programa održani u 2018. ili 2019. možda finansiranjem iz drugih izvora - navode oni u naučnom radu.\nTakođe, ukazuju da je veći deo istraživanja SARS virusa u Vuhanu bio deo naučne saradnje Kine i SAD koji je finansirala američka vlada preko različitih organizacija, te da je zbog toga veoma važno da sve američke naučne organizacije transparentno objave svoje grantove, ugovore, naučne radove, zbirke podataka i druge detalje koji bi mogli da doprinesu istrazi o poreklu kovida.\nDodaju da se virusi korona nisu istraživali samo u Vuhanu, već i u različitim američkim naučnim institucijama i drugim naučnim institucijama u svetu, preneo je Sputnjik.\nepidemijavuhanepidemija kovid-19laboratorijakoronaeksperimentepidemija korona virusasadkoronavirus


- Pregledali smo nekoliko hiljada statusa na Fejsbuku na kojima su tetke postavljale fotografije sa decom svojih braće i sestara, a na kojima pokazuju neizmernu ljubav prema njima. „Tetkino zlato!“, „Ponosna tetkaaa!“ su postovi koji ne mogu da ne izmame emocije i kod najhladnijih ljudi. Logičan sled je bio da im damo status roditelja čime smo ih po svemu izjednačili sa biološkim roditeljima dece, sa kojima će zajedno moći da podižu svoje bratance, bratanice, sestriće i sestričine – rekao je naš izvor iz Ministarstva za socijalna pitanja koji je želeo da ostane anoniman.\n- Iako je bilo nekih u ministarstvu koji su se protivili ovoj odluci, statusi Fejsbuk prijatelja tetki „Super ti stojiiii“ ostavili su ih bez argumenata. Mislimo da će deca podizana u porodici sa tetkom biti daleko srećnija i ispunjenija, ako ne ljubavlju, ono izlivima nežnosti na Fejsbuku, Tviteru i Instagramu – potvrdio je naš izvor iz Ministarstva rada, zapošljavanja i socijalnih pitanja, koje je nadležno za pitanja porodice.\n- Nekada su bake i deke bile te koje su svoje unuke obasipale neizmernom ljubavlju, ali kako bake i deke nemaju Fejsbuk, ovu rupu danas popunjavaju tetke. Selfi fotografija tetke sa bratovljevim ili sestrinim detetom pokazatelj je njene ljubavi i velikog truda koji ulaže u podizanje tog deteta na društvenim mrežama – rekao je za Njuz Ratko Božović – Jedini gubitnici, zbog zanemarivanja svojih majki, mogu biti sama biloška deca tetki, ali ne treba zaboraviti da i ta deca imaju neke svoje tetke, čime lako mogu popuniti tu prazninu – zaključio je on.\n* Ovaj tekst je šaljivog karaktera i nema za cilj da bilo koga uvredi niti ismeva\n(Izvor: njuz.net | Miroslav Vujović)


Globe and Mail: Rusija oduzela Americi ulogu glavnog svetskog posrednika - Politika\nNaslovna / Politika / Globe and Mail: Rusija oduzela Americi ulogu glavnog svetskog posrednika\nGlobe and Mail: Rusija oduzela Americi ulogu glavnog svetskog posrednika\nIzdanje Globe and Mail smatra: nesposobnost administracije prethodnog predsednika SAD Baraka Obame da razreši konflikt u Siriji dovela je do toga da je vakuum koji se pojavio u regionu popunila Ruska Federacija. Sada, dok Donald Tramp rešava unutrašnje probleme SAD, Moskva stablno uzima ulogu posrednika u raznim međunarodnim konfliktima.\nNovinar Globe and Mail ističe da o velikom ugledu Rusije u regulisanju bliskoistočne situacije govori čak poslednji Кongres sirijskog nacionalnog dijaloga, koji je protekao u crnomorskom Sočiju.\nSada Moskva pomaže u rešavanju palestinsko-izraelskog, iransko-izraelskog konflikta, kao i u regulisanju situacije na Кorejskom poluostrvu. Pored toga Globe and Mail podseća na nedavni predlog Rusije da pokrene pregovore o Avganistanu.\nAmerički dopisnik podvlači da u razrešenju međunarodnih pitanja gde učestvuje Ruska Federacija više nije toliko važno učešće SAD. Pri tome se ističe da je na primer 2015. godine ovakvu situaciju bilo teško zamisliti.


Dodik je novi prvak evropskih desničara | Kakanj-X\nDodik je novi prvak evropskih desničara\nMilorad Dodik učestvovao je ove godine na Demografskom samitu u Budimpešti pod okriljem teme “Porodica – ključ stabilnosti”. Ovaj samit, koji Viktor Orban, mađarski premijer, koristi za promociju svoje nacional-konzervativne i desničarske ideologije, predstavlja svojevrsno godišnje okupljalište „desničarske internacionale“.\nOsim Orbana i Dodika, samitu su ove godine prisustvovali i slovenski premijer Janez Janša, premijer Poljske Mateuš Moravjecki, češki predsjednik vlade Andrej Babiš, predsjednik Srbije Aleksandar Vučić i bivši Trampov (Trump) potpredsjednik Majk Pens (Mike Pence).\nS izuzetkom Vučića i donekle Babiša, koji važe za populiste spremne sjediti na više stolica, svi drugi lideri pripadaju desničarskom krugu nacionalnih konzervativaca ili suverenista, kako sebe vole nazivati.\nOni globalizaciji i transnacionalnim institucijama suprotstavljaju nacionalnu državu, kosmpolitizmu i multikulturalnosti nacionalnu tradiciju, otvorenom suprotstavljaju zatvoreno društvo.\nDržave poput Poljske ili Mađarske posljednjih godina samom projektu Evropske unije zadaju velike glavobolje, protiveći se njegovim temeljnim liberalnim vrijednostima. Stvari poput beskompromisnog odbijanja da na sebe preuzmu barem dio tereta migrantske krize, zabrana abortusa u Poljskoj, ograničavanje slobode medija u Mađarskoj ili, generalno, odbijanje integracijskih politika Unije, izrodilo je pokret političkih lidera i država koje su, prema svojim vrijednostima i modelu, bliže Putinovoj Rusiji nego zapadnom liberalno-demokratskom idealu (uostalom, Orban i javno izjavljuje da je era liberalne demokratije gotova).\nČinjenica da je Milorad Dodik u ovo društvo ne samo dobrodošao nego da se na njihovim skupovima tretira potpuno ravnopravno s istočnoevropskim liderima i američkim potpredsjednikom šalje jednu zabrinjavajuću poruku.\nPozivanje na raspad\nDodik ima svoju internacionalu. Dodik ima svoju međunarodnu podršku. Njegovo zaokretanje od socijaldemokrate prema ekstremnom nacionalizmu možda je svojevremeno dovelo do izbacivanja iz Socijalističke internacionale i Partije evropskih socijalista. Ali njegova islamofobična retorika, pozivanje na raspad BiH, DH i stvaranje zaokruženih nacionalnih država te protivljenje globalističkim procesima, naišli su na izuzetnu dobrodošlicu među radikalno desnim globalnim snagama.\nI dok podrška evropskih nacionalista Dodiku ne treba čuditi, ono što zabrinjava je činjenica da probosanske političare ne vidimo s vrhom evropskih liberalno-demokratskih snaga.\nEvropljanin u Evropi\n– Sebična evropska politika prazni Balkan, koji će se puniti migrantima koji dolaze iz zemalja s različitim kulturama. Pitam vas, da li će za nekoliko decenija Evropljani živjeti u Evropi – grmio je Dodik u Budimpešti s govornice, zabrinut za budućnost bijele, pardon, evropske rase u Evropi.


Novo istraživanje sugeriše da bi ispijanje kafe pre treninga moglo da pomogne pri sagorevanju masti.\nPrema novoj studiji objavljenoj u časopisu 'International Society of Sports Nutrition' ispijanje jake kafe pre vežbanje može pomoći pri sagorevanju masti.\nPročitajte još: Da li treba vežbati pre ili posle jela? Ko drži dijetu neka vežba ujutru\nIstraživači su od 15 muškaraca, starosti od oko 32 godine, zatražili da tokom nedelju dana rade test vežbanja. Pobrinuli su se da svaki ispitanik bude testiran u istom vremenskom razdoblju od poslednjeg obroka ili treninga ili da nisu uzimali nikakve dodatke.\nIstraživači su svakom ispitaniku dali po 3mg/kg kofeina ili placebo u 8 i 17 časova. Rezultati su pokazali da su oni koju su unosili kofein sagorevali masnoće brže tokom treninga od onih koji su uzimali placebo.\n- Rezultati našeg istraživanja pokazali su da je akutni unos kofeina 30 minuta pre izvođenja aerobnog treninga povećao maksimalnu oksidaciju masti tokom vežbanja - rekao je Francisko Joze Amara-Gahet, docent sa Odeljenja za fiziologiju sa Univerziteta u Granadi i vodeći autor ovog istraživanja.\nIstraživači su takođe otkrili da je kofein posebno učinkovit kada se koristi pre popodnevnih vežbi.\nČini se da se ova studija suprotstvalja uverenjima da će započinjanje dana treningom dovesti do najboljih rezultata.\n- Preporuka za vežbanje natašte ujutro kako bi se povećala oksidacija masti je uobičajena. Međutim, ovoj preporuci možda nedostaje naučna osova jer nije jasno da li je ovo povećanje posedica vežbanja ujutru ili dužeg perioda bez hrane\nOva nova studija temelji se na malom uzorku, pa rezultati sugerišu da su potrebna dalja i detaljnija ispitivanja. Takođe, važno je da ne preterate sa unosom kofeina nego da se držite uobičajenih vrednosti, piše "Best Life".\nuticaj kafe na sagorevanje kalorija


PROPISI.com | DIGITALIZACIJA I ELEKTRONSKE USLUGE\nPredsednica Vlade Republike Srbije Ana Brnabić izjavila je zatvarajući samit GovTech 2020, na kojem su učestvovali brojni međunarodni zvaničnici, poput nemačkog ministra zdravlja Jensa Špana, da su digitalizacija i sve elektronske usluge u koje je godinama ulagano pomogle Srbiji da efikasno reaguje tokom krize izazvane pandemijom koronavirusa.\nBrnabić je, tokom razgovora sa Danijelom Korskim, suosnivačem samita, čija je tema bila "Od krize do oporavka", istakla da može da sa ponosom kaže da su se sva ulaganja Vlade Srbije u digitalizaciju, nove tehnologije, startapove i IKT sektor isplatila, što se i najbolje dokazalo tokom aktuelne situacije.\nU razgovoru je bilo reči i o iskustvima naše zemlje u primeni elektronskih servisa i usluga i sticanju poverenja građana kada je digitalizacija javnih servisa u pitanju, ali i o 5G mreži i o tome kako po tom pitanju Srbija danas balansira između SAD i Kine.\nBrnabić je, govoreći o rezultatima u oblasti digitalizacije prosvete i novim nastavnim predmetima, podsetila na to da smo zahvaljujući svemu tome bili jedina zemlja u Evropi u kojoj đaci nisu izgubili ni dan nastave zbog prelaska na onlajn školovanje, a što su administratori tog samita, pokrenutog u Parizu, izdvojili kao ključno za to.\nTakođe, premijerka je ponovila da je, uz reformu obrazovanja, veoma važan prioritet Vlade Srbije i reforma javne uprave kao i ulaganje u programe planirane Strategijom za razvoj veštačke inteligencije.\nOna je rekla da vladama širom sveta preporučuje da rade na primeni novih tehnologija i tehnoloških rešenja u što većoj i mogućoj meri.\nPrema njenim rečima, to je upravo i ključni prioritet Vlade Srbije, zajedno sa razvojem ekonomije zasnovane na inovacijama, što je i način da Srbija ne bude zemlja jeftine radne snage, da BDP raste i da se mladi zadrže.\nBrnabić je podsetila na to da je Strategija o veštačkoj inteligenciji usvojena krajem decembra 2019. godine, čime je Srbija postala prva zemlja u Jugoistočnoj Evropi i 26. u svetu koja ima takav dokument.\nTa strategija će, kako je dodala, omogućiti razvoj i primenu veštačke inteligencije u obrazovanju, nauci i državnoj upravi, ali i dodatno ubrzanje naše privrede.\nBrnabić je, govoreći o reformi obrazovanja, navela da su Srbiji bila potrebna samo tri dana da pređe na onlajn nastavu za sve učenike osnovnih i srednjih škola.\nKao važne rezultate, premijerka je navela povezivanje svih škola na internet u okviru sigurne mreže – pokrenut je projekat ''Povezane škole'', pri čemu je obezbeđen digitalni nastavni sadržaj, kao i digitalni udžbenici i digitalne učionice sa brzim bežičnim internetom.\nOna je govorila i o novom predmetu Digitalni svet i o računarstvu i informatici, te o tome da će Srbija naredne godine imati prvu generaciju osnovaca koji završavaju školu sa znanjem osnova programiranja i kodiranja.\nSrbija je u ovome jedan od lidera u Evropi, rekla je predsednica Vlade, uz podsećanje na to da je cilj predmeta Digitalni svet da deca uče kako da misle, a ne šta da misle, a na taj način đaci će naučiti da razlikuju šta su lažne vesti, kako da se bore protiv digitalnog nasilja, ali i sa teorijama zavere i skepticizmom poput onih vezanih za 5G tehnologije.\nPremijerka je objasnila da oko hiljadu đaka ide u specijalna IT odeljenja, da je uveden Master 4.0 program, gde univerziteti sarađuju međusobno, ali sa stranim univerzitetima i renomiranim predavačima.\nTakođe, kako je dodala, osnovan je Fond za nauku kao mehanizam za konkurentno finansiranje nauke, a za dve nedelje će biti dodeljeno devet miliona evra sa prvog poziva za projekte mladih istraživača, pri čemu je udvostručen budžet Fonda za inovacionu delatnost.\nUz kompletnu digitalizaciju sistema obrazovanja jednako su važna ulaganja u tehnologije, rekla je ona i podsetila na to da je IT najbrže rastući sektor u Srbiji, da je njen godišnji rast preko 20 odsto, i da je čak u vreme pandemije bio 4,5 odsto.\nIsplatilo se sve što smo uradili jer je IKT sektor sa najbržim rastom i donosi sve više novih radnih mesta, što je važno za ekonomiju, podvukla je Brnabić, dodajući da je sigurna da će to i dalje biti prioritet sledećem premijeru i budućoj vladi.\nPremijerka je navela da je sve ovo priprema za budućnost koju će karakterisati sofisticirana tehnologija i društvo znanja, a tu se podrazumevaju i novi zakoni, koji će se, između ostalog, odnositi i na kriptovalute.\nBrnabić je rekla da ništa što je sprovođeno na polju digitalne ekonomije nije činjeno bez konsultacija sa privatnim sektorom i startapovima jer je to bio način da se otkloni njihova sumnjičavost.\nUz ocenu da je danas u Evropi teško pričati o 5G - da se Srbija kao i druge zemlje našla između SAD i Kine, Korski je želeo da zna kako Beograd balansira po tom pitanju, na šta je Brnabić rekla i da je to fantastična tehnologija koja doprinosi čovečanstvu i da je to veoma važno pitanje o kome se mora razmišljati i razgovarati pažljivo.\nSa pažnjom pratimo razvoj situacije u toj oblasti, šta je najbolje za Srbiju, naše kompanije, nauku, istraživanja, građane, biznis i šta je politički ili moguće rešenje, rekla je ona i dodala da je to u svakom slučaju teško pitanje, i da pored svega u zemlji, kao i u velikom delu sveta, postoji doza skepticizma kod građana.\nMoramo da nađemo način da komuniciramo i na tom frontu smo ujedinjeni – Vlada, biznis i civilno društvo i moramo da napravimo još jači front da branimo 5G, navela je premijerka.\nGovTech samit je okupio veliki broj inovatora, državnika, predstavnika međunarodnih organizacija, direktora i osnivača tehnoloških kompanija, kako bi zajedno preispitali uslove i videli kako vlade mogu funkcionisati u novoj tehnološkoj eri.\nNa prethodnim samitima učestvovali su i drugi visoki zvaničnici i međunarodni lideri u digitalizaciji i transformaciji privrede, poput premijera Kanade Džastina Trudoa 2018. godine i predsednice Estonije Kersti Kaljulaj.


RTCG - Radio Televizija Crne Gore - Nacionalni javni servis :: Društvo :: "Nije narušena privatnost korisnika"\nREAGOVANJE TELEKOMA 14. 01. 2020. 20:10 >> 20:12 0\n"Nije narušena privatnost korisnika"\nNetačne su tvrdnje Demokratskog fronta, iznijete danas u javnosti, da je Crnogorski Telekom dijelio bilo kakve povjerljive informacije između operatora i klijenta sa medijima ili trećim licima, i da je na taj način narušena privatnost korisnika, saopštili su iz te kompanije.\nIz Telekoma su objasnili da su podatke o vlasništvu brojeva, sa kojih su tokom jučerašnjeg dana građanima stizale SMS poruke, mediji pribavili nakon prigovora primalaca spornih SMS poruka.\nIstakli su da su izvršili pretragu kroz telefonski imenik koji je saglasno Zakonu o elektronskim komunikacijama obavezno dostupan na njihovom sajtu, utvrdivši tako ko su vlasnici brojeva što, kako objašnjavaju, dokazuju i fotografije objavljene na portalima.\n"Telekom nije odgovarao na upite od strane medija i novinara kome pripadaju pomenuti brojevi, već je ta informacija javno dostupna. Podsjećamo korisnike da ukoliko žele da svoje brojeve učine nedostupnim za pretragu kroz Telefonski imenik, za to moraju da se zvanično obrate Telekomu", navodi se u reagovanju Telekoma, na današnje saopštenje Demokratskog fronta iz kojeg su najavili da će tužiti tu kompaniju.\nIz te kompanije napominju i da Telekom, kao kompanija koja posluje po evropskim standardima, svakako ispituje moguću zloupotrebu u ovom slučaju.\n23:22 U Njemačkoj oko milion dizel auta bez kupaca\n23:16 Zabranili neonacističku organizaciju\n23:08 Nekoliko stotina migranata ušlo u Meksiko iz Gvatemale\n22:58 "Nastavljamo da gubimo bitku o klimi"\n22:52 Zmije mogući izvor koronavirusa\n22:39 Privedenim službenicima zadržavanje do 72 sata\n22:36 "Još je rano proglasiti svjetsku vanrednu situaciju"\n22:28 Pens obišao Zid plača sa Netanjahuom


Obustavljen saobraćaj na autoputu A1, gori automobil kod Visokog – Kakanj-X\nObustavljen saobraćaj na autoputu A1, gori automobil kod Visokog\nNa 1 srp, 2018\nNa graničnim prijelazima promet vozila povremeno je pojačan, ali se trenutno ne čeka duže od 30 minuta\nZbog zapaljenog vozila potpuno je obustavljen saobraćaj na autoputu A-1 Kakanj – Visoko u mjestu Donje Moštre.\nU većem dijelu naše zemlje danas se saobraća po suhom i mjestimično vlažnom kolovozu, a povećana je opasnost od odrona.\nZbog održavanja manifestacije “Dani Ajvatovice” sutra od 16 do 17 sati doći će do obustave saobraćaja na raskrsnici magistralnih puteva M-5 (ulica 14.septembar ) i M-16 (ulica 770 Slbbr.) od zgrade PTT-a do BP „INA“ u Donjem Vakufu. Iz istog razloga na području Srednjobosanskog kantona do 24 sata 1. jula zabranjuje se prevoz eksplozivnih materija i vangabaritnih tereta.\nZbog održavanja memorijalne trke na području Unsko-sanskog kantona danas će se saobraćati usporeno u smijeru kretanja učesnika trke na relaciji Ćoralići-Cazin-Srbljani-Bihać-Dubovsko (M-4.2, M-14 i M-5).\nNa dionici autoputa A-1 Lepenica-Tarčin, zbog radova na potpornom zidu saobraća se preticajnom trakom, uz ograničenje brzine od 60 km/h. Zbog sanacije klizišta na dionici A-1 Lepenica-Sarajevo sjever, saobraćaj je kod tunela Igman preusmjeren u preticajnu traku, dok je na lokalitetu Treševine usporeno saobraćanje.\nZbog izvođenja neophodnih radova na dionici magistralnog puta M-16.1 Klašnice-Prnjavor (u mjestu Hrvaćani), na ukrštanju magistralnog puta sa autoputem u zoni vijadukta Crkvište, obustavljen je saobraćaj i preusmjeren na privremenu zaobilaznicu u neposrednoj blizini.\nNa graničnim prijelazima promet vozila povremeno je pojačan, ali se trenutno ne čeka duže od 30 minuta, saopćeno je iz BIHAMK-a.\nPovorka ponosa u Sarajevu: Višestruko premašen broj najavljenih učesnika\nStanivuković ispred zgrade VSTV-a: Došli smo da gradimo Bosnu i Hercegovinu\nHrvatski novinar otkrio: Kako sam uspio ne zaraziti ukućane COVID-om?\n1 pro, 2020\nU BiH niko nije protiv legalizacije marihuane u medicinske svrhe\nNa gay orgijama u Bruxellesu uhvaćen Orbanov intimus, pronašli mu i…\n“Nećete moći da odete u restoran, bioskop ili na utakmicu AKO NISTE…\nPrev\tNext 1 of 9.404


Uhapšen Zlatko Jovanović, osumnjičen za ubistvo Zorana Pavićevića - PV Informer Uhapšen Zlatko Jovanović, osumnjičen za ubistvo Zorana Pavićevića - PV Informer\n2 meseca pre 574 pregleda Izvor: cdm.me\nPodgorička policija rano jutros uhapsila je Zlatka Jovanovića (48) iz Danilovgrada zbog sumnje da je ubio sugrađanina Zorana Pavićevića, saznaje Pobjeda.\nŠest dana nakon zločina policija je uspjela da identifikuje ubicu Danilovgrađanina Zorana Pavićevića, otkrije motiv i jezive detalje posljednjih sati života stražara restorana Obala.\nKako Pobjeda saznaje, istražitelji su uspjeli da prikupe dokaze koji nesumnjivo otkrivaju počinioca ovog ubistva koje se dogodilo u noći između 23. i 24. novembra oko ponoći.\nNezvanično je Pobjedi saopšteno da je sa sigurnošću utvrđeno kako je Pavićević proveo posljednje sate života. Izviđajnim radnjama istražitelji su došli do informacije da su se ubica i Pavićević poznavali. Pavićević je otvorio vrata picerije koja se nalazi pored rijeke Zete i dočekao ubicu. U lokalu su proveli nekoliko sati zajedno, što potvrđuje mnoštvo tragova koje su inspektori prikupili.\nZbog kršenja mjera protekle noći uhapšeno 5 osoba


Otvorene pete „Šumadijske zimske igre“ | Ritam Grada - vesti Kragujevac\nOtvorene pete „Šumadijske zimske igre“\nOvogodišnje pete „Šumadijske zimske igre“ počele su odavanjem pošte Vladimiru Božoviću, idejnom tvorcu ove manifestacije, čiji je cilj druženje i razvijanje kulturnog života na selu.\n– Grad Kragujevac duguje veliku zahvalnost Vladimiru Božoviću i ovaj, peti ciklus, upravo je njemu i posvećen – rekao je Petar Veselinović, član Gradskog veća za ekonomsku politiku grada i finansije, koji je zvanično otvorio ovu manifestaciju.\nDomaćin prvog kruga petog ciklusa regionalnog takmičenja sela bio je prošlogodišnji pobednik, Županjevac, a u prvom kolu sastali su se još meštani sela Dobrača, Bare i Brzan. Takmičari su se nadmetali u znanju iz istorije i geografije Šumadije, poljoprivrede, u igranju, pevanju, folkloru, pletenju ali i u nekoliko novih takmičarskih disciplina.\n– Večeras su se sastala četiri sela iz četiri opštine, to je Šumadija u malom. Čini se da će svaki sledeći petak, kada se budu susretala sela, biti jako veselo i da će manifestaciju pored velikog broja učesnika posetiti mnogo ljudi, što je najvažnije – rekla je Snežana Živanović Katić, pomoćnik gradonačelnika za oblast poljoprivrede.\nPored velikog broja učesnika i posetilaca otvaranju su prisustvovali predstavnici grada Kragujevca kao i predsednici opština koje učestvuju u takmičenju.\nNa prvom nadmetanju pobedu nad ekipama koje su učestvovale odnela je ekipa domaćina, drugo i treće mesto zauzeli su učesnici iz sela Dobrača i Brzan i time obezbedili plasman u polufinale. Domaćin igara sledećeg petka, 25. januara, je selo Čumić, kada će odmeriti snage ekipe iz Resnika i Dragobraće. Šumadijske zimske igre u sledeća dva meseca okupiće 13 sela iz Kragujevca, Batočine, Knića i Rekovca. U domovima kulture sela domaćina svakog petka od 18 časova, najveštiji predstavnici boriće se za dalji plasman, a gledaoci će ovaj zabavni program moći da pogledaju nedeljom od 14 časova na programu RTK.


MINISTARSTVO Od danas upis u vrtiće\nUpis u predškolske ustanove u Crnoj Gori počeo je danas, i trajaće 15 dana, saopšteno je iz Ministarstva prosvjete.\nIz tog resora su kazali da se rukovode principom jednakih šansi s ciljem da svoj zainteresovanoj djeci omoguće da budu upisana u javne predškolske ustanove.\nDirektorica Direktorata za predškolsko, osnovno i inkluzivno obrazovanje, Arijana Nikolić Vučinić, rekla je da je procedura upisa jednostavna, i da za djecu koja obnavljaju upis nije potrebna dodatna dokumentacija.\n“Za djecu koja se upisuju prvi put u predškolsku ustanovu, neophodno pribaviti izvod iz matične knjige rođenih” , istakla je Nikolić Vučinić.\nOna je navela da se za djecu koja su već pohađala preškolsku ustanovu upis obnavlja u vaspitnoj jedinici koju pohađa, i nije potrebna nikakva dodatna dokumentacija.\n“Roditelji koji prvi put upisuju dijete u vrtić, u obavezi su da u vaspitnu jedinicu koju odredi uprava vrtića donesu izvod iz matične knjige rođenih djeteta, popune prijavu i potpišu ugovor”, objasnila je Nikolić Vučinić.\nOna je istakla da interesovanje roditelja za uključivanjem djece u rano i predškolsko vaspitanje i obrazovanje kontinuirano raste, kao posljedica kampanja koje je Ministarstvo u saradnji sa partnerima sprovodilo prethodnih godina.\nU prošloj godini, podsjetila je Nikolić Vučinić, preko 21 hiljadu djece pohađalo je predškolsko vaspitanje i obrazovanje.


Putin je rekao da se nada da će na svim stranama prevladati zdrav razum, ali je i izrazio želju da NATO bude svestan zabrinutosti Rusije za sopstvenu bezbednost zbog Ukrajine.\n- Ukoliko se neka vrsta udarnih sistema pojavi na teritoriji Ukrajine, vreme leta do Moskve je između sedam i 10 minuta, odnosno pet minuta kada je to hipersonično oružje. Zamislite samo tu mogućnost - naveo je ruski predsjednik tokom poslovnog foruma.\nPutin je naglasio da bi Moskva, u tom slučaju, morala da formira nešto slično kao odgovor na tu vrstu pretnje.\nOn je podsetio da je Rusija nedavno izvršila uspešnu probu lansiranja novog hipersoničnog projektila sa mora koji će biti u službi vojske početkom naredne godine.\n"RUSIJA NEMA KUDA" Putin: Doveli su nas u situaciju da moramo da kažemo "STANITE!"


News – Page 400 – Radio KFOR Srpski\n“Želimo da znamo – Građanke u akciji”\nNewsBy Radio K4 Srpski 27/06/2018\nProjekat pod nazivom “Želimo da znamo – Građanke u akciji” koji ima za cilj da podstakne lokalnu samoupravu, da kroz svoje delovanje primenjuje zakon o rodnoj ravnopravnosti, predstavljen je od strane NVO “Santa Marija” iz Zvečana. Upravo muškarci su ti koji treba da se zalažu za prava žena, a izvršni direktor OEK “Sinergija”, Stefan Veljković, misli…\nAleksandra Dukić – vicešampion turnira “EuroKos 2018”\nNewsBy Radio K4 Srpski 26/06/2018\nSedmogodišnja Aleksandra Dukić iz Gračanice tenis trenira samo 10 meseci a već beleži zapažene rezultate u svojoj kategoriji. Učestvovala je na mnogobrojnim turnirima, sa kojih redovno donosi medalje, te se tako i minulog vikenda takmičila na turniru „EuroKos 2018“ u Prištini, gde je zajedno sa teniserima TK „Winner“ ostvarila zapažene rezultate. „Učestvovala sam na tri…\nUdruženje roditelja”PODRŽI ME” obeležava godišnjicu svog osnivanja\nDeca sa posebnim potrebama su ista kao i sva ostala deca. Imaju iste potrebe, samo ih ostvaruju na teži način. Udruženje roditelja”PODRŽI ME” obeležava godišnjicu svog osnivanja organizovanjem skromne svečanosti u znak zahvalnosti svima koji su im pomogli da osnuju udruženje i nastave svoj humani rad. Udruženje je osnovano isključivo radi pomoći roditeljima dece sa posebnim…\nZavršen treći SHIELD festival\nNewsBy Radio K4 Srpski 25/06/2018\nU Gračanici proteklog vikenda održan Međunarodni festival srednjovekovnih zanata i veština “SHIELD”. Trodnevni festival posetilo je blizu 8000 ljudi, procenjuju organizatori. Osim prvog dana festivala, koji je zbog loših vremenskih uslova, iako to nije bilo predviđeno, održan u zatvorenom prostoru, sve planirane aktivnosti su sprovedene veoma uspešno, kaže za KFOR radio direktor TO Gračanica Boban…\nMi nismo potrebni prirodi, priroda je potrebna nama!\nZaštita životne sredine podrazumeva skup različitih postupaka i mera koji sprečavaju ugrožavanje životne sredine s ciljem očuvanja biološke ravnoteže, jer ekološka odbrana je multidisciplina i treba da predstavlja trajnu obavezu svih članova društva. Njena multidisciplinarnost proističe iz činjenice da zdravlje, životna sredina i socijalni uslovi predstavljaju kompleks oblasti i problema koji su u stalnoj interakciji.…\n“Svesno iz nesvesti” Viktora Popovića\nNewsBy Radio K4 Srpski 22/06/2018\nU Galeriji Doma kulture u Gračanici promovisana je druga zbirka pesama, pesnika iz Gračanice Viktora Popovića, pod nazivom “Svesno iz nesvesti”. O zbirci pesama Viktora Popovića govorio je i direktor Doma kulture Živojin Rakočević, dok je stihove čitala glumica Milica Mandić, uz pratnju gitarista Petra i Nikole. Za posetioce ove lepe književne večeri predstavljanje ove…\nEdukativne teme, zabava – Naše polje\n„Naše polje“ je jedinstven časopis za omladinu i decu koji postoji već tri godine. Poseban po tome što se, osim zabavom, bavi i edukativnim temama i polako ali sigurno osvaja simpatije kako mlađih, tako i onih malo starijih čitalaca, jer se redakcija svakodnevno trudi da im u fokusu budu one teme za koje kod školaraca…\nDva dana kvalitetetne muzike na Kosovu\nNewsBy Radio K4 Srpski 21/06/2018\nSvetski dan muzike, na dan letnje ravnodnevnice, ustanovljen je pre 36 godina (1982), na inicijativu tadašnjeg francuskog ministra kulture Žaka Langa i od tada se muzika slavi u svim svetskim metropolama. Tim povodom u Leposaviću i Gračanici je priređen bogat program. Kultna beogradska grupa, Kanda, Kodža i Nebojša, prepoznatljiva po jedinstvenom zvuku i sjajnim live…\n“Skrivena lica” u Mitrovici\nU četvrtak, 21. juna u Centru Građanske Energije u Mitrovici sa početkom u 19 časova biće izvedena pozorišna predstava Forum teatra „Skrivena lica“, reditelja Branislava Stankovića, koji ovom predstavom želi da skrene pažnju na rodno zasnovano nasilje i posledice koje ono ostavlja, posebno na žene i mlade. Koncept predstave je takav da podrazumeva interakciju publike…\nDonacija KFOR-a selu Banje jer fudbal spaja ljude\nNewsBy Radio K4 Srpski 20/06/2018\nFudbalski klub „Banje“ iz istoimenog sela, koje pripada opštini Srbica dobio je donaciju od Združenog regionalnog odreda – Centar (JRD-C) u vidu sportske opreme (dresove i lopte). Inicijator akcije je ogranak KFOR-a CIMIK zajedno sa LMT (timom za vezu i nadgledanje). „Posle turnira koji je organizovan u opštini Srbica, a gde su učešće uzele sve…


Banjaluka aerodrom Infrastruktura komunikaciona infrastruktura\nPodsjećanja radi, kompanija je prije nekoliko mjeseci najavila interes za otvaranje letova iz Banjaluke i Tuzle, a nedavno je sa aerodroma u Tuzli otvorena linija "WizzAira" prema Malmeu u Švedskoj. Iako su nekoliko puta boravili na banjalučkom aerodromu, jedini uslov koji su postavili je smanjenje cijene goriva. Naime, oni su od rukovodstva Aerodroma tražili da cijena litra kerozina sa 1,89 maraka bude spuštena na 1,2 do 1,3 marke, koliko je cijena u regionu. Za razliku od Banjaluke, Tuzla je odmah udovoljila svim zahtjevima kompanije, zbog čega su započeli letovi iz Tuzle, ali ne i iz Banjaluke.\n"Stvarno se trudimo da riješimo ovaj problem, kontaktiramo sa Ministarstvom odbrane, ali za sada problem nismo uspjeli riješiti. Potrebno je pismeno odobrenje Ministarstva da bi Uprava za indirektno oporezivanje BiH izdala saglasnost za to skladište", istakao je on.\nMihić takođe tvrdi da uprkos ovim birokratskim problemima "WizzAir" i dalje želi letove iz Banjaluke, prvo za Skandinaviju, a nakon toga, u zavisnosti od interesa, i na druge destinacije.\nZoran Pavlović, ekonomski analitičar iz Banjaluke, tvrdi da problem sa "WizzAirom" nije u skladištu, nego, kako je rekao, u nesposobnim i nestručnim birokratama koje ne rade svoj posao.\n"Gotovo je nevjerovatno da Republika Srpska nema neku ekipu ljudi koja bi se bavila stranim investicijama. Tačno je da postoje problemi sa tim skladištem, ali to ne može biti opravdanje. Da postoji veći interes ljudi iz Aerodroma Banjaluka, to bi do sada bilo riješeno", rekao je on.


Press-konferencija Federalnog štaba civilne zaštite\nFederalni štab civilne zaštite (FŠCZ) spremno je reagirao na nove snježne padavine tako da su, u međuvremenu raščišćeni, putni pravci ostali prohodni, uključujući i magistralni put M-17, dionicu Sarajevo-Mostar.\nFederalni dopremijer i komandant FŠCZ-a Jerko Ivanković-Lijanović istaknuo je danas na pres-konferenciji u Sarajevu da se sve planirane aktivnosti na saniranju posljedica prirodne nepogode realiziraju utvrđenom dinamikom.\nPo njegovim riječima, danas je upućen novi zahtjev OSBiH za dopremu 150 paketa hrane i lijekova općinama Glamoč, Grahovo i Drvar na području Kantona 10, gdje je usljed nevremena i novih padavina situacija nešto teža nego u drugim područjima.\nFŠCZ-a analizira cjelokupno stanje na terenu radi što efikasnijeg odgovora na nove izazove i segmentu zaštiite i spašavanja stanovništva i materijalnih dobara, te planira već u ponedjeljak uputiti novu naredbu u vezi s postupcima i mjerema neophodnim za sprječavanje poplava, odnosno za preventivno djelovanje kako bi se što spremnije dočekao period u kojem će doći do otapanja snijega.\nU toku su i aktivnosti u vezi s omogućavanjem kamionima, koji su zbog zabrane kretanja ostali parkirani na određenim lokalitetima, da u pratnji policije nastave transport.\nSjednici FŠCZ-a prisustvovao je direktor Republičke uprave civilne zaštite iz Republike Srpske Milimir Doder, koji je naglasio da su regionalni i magistralni putevi u ovom bh. entitetu prohodni, te da je ukupno stanje na terenu mnogo bolje u odnosu na početak snježnog nevremena.\nKazao je da su svi kojima je bila potrebna medicinska pomoć evakuirani, te da je posebno teško bilo na području općine Nevesinje gdje je došlo do prekida u napajanju električnom energijom i dotoka vode, a što je u međuvremenu normalizirano.\nDoder navodi kako su u međuvremenu raščišćeni putni pravci prema Kalinoviku i onaj preko prijevoja Čemerno, te, istovremeno, uputio apel građanima da se bez velike nužde ne upućuju na ta područja, budući na visoke smetove i mogućnost pojave lavina.\nDirektor Federalne uprave civilne zaštite Alija Tihić potcrtao je izuzetno dobru koordinaciju ukupnih aktivnosti na otklanjanju posljedica prirodne nesreće, posebno apostrofirajući ulogu FŠCZ-a i Vlade Federacije BiH, koja je u ovoj teškoj situaciji iskazala maksimalno razumjevanje za potrebe CZ-a, servisirajući sve finansijske zahtjeve u segmentu zaštite i spašavanja. Naveo je da je uspješno udovoljeno svim zahtjevima upućenim s terena, bilo da se radilo o evakuaciji bolesnih, dopremi hrane lijekova ili energenata.\nTihić je izrazio zadovoljstvo saradnjom ostvarenom između entitetskih službi CZ-a, te istaknuo spremnost da maksimalno podrži napore na planu ostvarivanja saradnje na regionalnom nivou, uključujući i angažman Vijeća ministara BiH na planu predupređenja opasnosti od poplava.\nO stanju putnog, željezničkog i zračnog saobraćaja govorila je koordinatorica Federalnog ministarstva prometa i komunikacija Silvana Marić, ocjenivši da je situacija u tom pogledu puno bolja u odnosu na prethodne dane, te da se takvo stanje održava uz maksimalnu upotrebu cjelokupne mehanizacije koja je na raspolaganju. Naglasila je da FŠCZ izuzetno dobro koordinira ukupne aktivnosti, te pozvala građane na razumjevanje kada su u pitanju zabrane kretanja na određenim pravcima, podsjećajući da je opći društveni interes iznad pojedinačnog, te da prioritet i nadalje predstavljaju doprema hrane, lijekova, energenata, te sirovina i omogućavanje privrednih aktivnosti.\nPrema prezentiranim podacima, angažman na određenim putnim dionicma, poput dionice Sarajevo-Mostar, Vogošća-Jošanica-Stupska petlja-Ilidža (brza cesta) - Blažuj - Hadžići, rezultirao je mnogo boljom prohodnošću za saobraćaj.\nS obzirom na nove padavine i jak vjetar situacija na području Kantona 10 je i dalje teška, ali je dionica Livno-Šuica raščišćena, a u završnici je i deblokada Tomislavgrada.\nŽeljeznički saobraćaj je u funkciji, a do kraćeg zastoja je došlo u petak uvečer nakon iskakanja sa šina jednog teretnog voza na lokalitetu Bradine.\nŠto se tiče zračnog saobraćaja Međunarodni aerodrom Sarajevo je otvoren za promet, te nijedan let nije odgođen iz tehničkih razloga, osim ako to nije bilo uvjetovano komercijalnim interesima.\nFŠCZ nastavlja zasjedanje i praćenje ukupne situacije i reagirat će, kao i dosad, određenim mjerama i naredbama, a sve radi što efikasnijeg odgovora na stanje prirodne nesreće koje je na snazi u FBiH.


Zvezda - Mrđin pogled ka maju i šampionskom peharu... - Sportske.net\nZvezda - Mrđin pogled ka maju i šampionskom peharu...\nNajbolji strelac Crvene zvezde nije uspeo da zatrese mrežu Javor Matisa na prolećnoj premijeri, ali veruje da će već u Jagodini podesiti ''nišanske sprave''. Kad je šampionska titula u pitanju, Mrđa navodi da je upravo to glavni razlog što je ostao u Zvezdi i popred nekoliko ponuda koje je imao.\nU Crvenoj zvezdi se mnogo ''lakše diše'' već posle prvog kola prolećnog dela sezone. ''Večiti rival'' je kiksnuo u Novom Pazaru, Zvezda dobila Javor Matis na Marakani i - eto beogradskih crveno-belih na čelu tabele.\nNapadač Crvene zvezde i najbolji strelac dosadašnjeg toka šampionata Dragan Mrđa priznaje da se ovakvom razvoju događaja i nadao.\n''Potajno sam se nadao remiju komšija u Novom Pazaru. Prvo kolo nastavka, vruć teren, dobar protivnik...\nI mi ćemo gostovati tamo, ali povoljna okolnost je da je ovaj meč na programu kasnije, kada će naša forma dostići vrhunac'', smatra Mrđa u izjavi za ''Sport''.\nIskusni fudbaler tvrdi da, kao i svi u ekipi, ima ogromnu želju da sa Zvezdom na kraju sezone osvoji titulu i da je zbog toga i dalje na Marakani.\n''Odbio sam nekoliko ponuda koje me nisu interesovale, a kada sam dobro razmislio usledila je odluka da ostanem do juna.\nSvi smo okrenuti cilju da budemo šampioni i da u maju podignemo pehar do kojeg nam je mnogo stalo. Sada se pita Zvezda, što je za sve nas mnogo lakše. Takođe, prethodnih godinama smo padali kada se lomila šampionska trka, a sada su se stvari malo promenile'', objašnjava Mrđa.\nPodsetimo, Zvezda u subotu gostuje u Jagodini, u derbiju 17. kola, pa ćemo videti da li su crveno-beli zaista kadri da se duže zadrže na vrhu tabele.


Izgradnjom dunavskog koridora istočna Srbija će ekonomski napredovati | Gradimo zajedno\nNaslovnaSrbijaIzgradnjom dunavskog koridora istočna Srbija će ekonomski napredovati\nIzgradnjom dunavskog koridora istočna Srbija će ekonomski napredovati\nIzvor : www.pexels.com © Mike\nIzgradnja brze saobraćajnice Požarevac – Veliko Gradište – Golubac jedan od najvažnijih projekata koji Vlada Republike Srbije trenutno sprovodi jer će potpuno promeniti saobraćajnu komunikaciju u ovom delu naše zemlje što će rezultirati novim investicijijama u turizmu i industriji, rekao je danas ministar građevinarstva, saobraćaja i infrastrukture Tomislav Momirović nakon obilaska radova na ovom projektu.\n„Putevi su preduslov razvoja zemlje, i zadovoljstvo je videti kako se projekat ovoga tipa razvija i podiže, jer završetkom ove brze saobraćajnice i spajanjem Požarevca, Velikog Gradišta i Golupca sa Koridorom X otvara se potpuno nova perspektiva za sve građane na istoku naše zemlje“, naveo je Momirović.\nObilasku radova prisustvovali su kineski predstavnici izvođača radova, kao i direktor Koridora Srbije Aleksandar Antić koji je detaljno pojasnio plan daljeg izvođenja radova.\n„Naši timovi su neprestano na terenu i između ostalog rešavaju pitanje eksproprijacije i maksimalno se trudimo da imamo dobru saradnju sa lokalnom zajednicom i sa ljudima koji ovde žive. Na prvom delu deonice rešeno je 70 odsto eksproprijacije, na drugom delu 60 odsto, dok se na trećem delu deonice rešilo već 90 odsto eksproprijacije“, rekao je Antić.\nUkupna dužina brze saobraćajnice Požarevac – Golubac iznosi 68 km., a planom izgradnje predviđeno je da prvi deo trase počinje od postojeće petlje „Požarevac” na autoputu Beograd-Niš i pruža se duž postojećeg državnog puta IB reda broj 33 do Požarevca (početak obilaznice) u dužini od 23 km, gde se trenutno izvode radovi na dužini od 5,5 km. Drugi deo brze saobraćajnice predstavlja novoplaniranu trasu državnog puta, koja zaobilazi građevisnka područja naselja (obilaznica oko Požarevca) i preuzima tranzitni saobraćaj i kategoriju državnog puta IB reda broj 34 – u dužini od 23 km. Pod-deonica 3 nastavlja se na drugi deo brze saobraćajnice i takođe predstavlja novoplaniranu trasu državnog puta, koja zaobilazi građevinska područja naselja i preuzima tranzitni saobraćaj i kategoriju državnog puta IB reda broj 34 do naselja Golubac u dužini od 22 km. Na deonici od Velikog Gradišta do Golubca trenutno se izvode najinenzivniji radovi sa otvorenom trasom od 15 km., a uskoro se očekuje i intenziviranje radova na deonici od Požarevca do Velikog Gradišta.\nProjekat je vredan 305 miliona evra, a ugovor je potpisan sa kineskom kompanijom „China Shandong International“.\nPrethodni tekstPromena počinje ovde – Volvo CE\nSledeći tekstBankarski propisi EU mogu da ukinu 440.000 radnih mesta


Horoljupci putuju u Tuzlu – RTV Bugojno\nHorski šampionat„Lege Artis“ ove godine će okupiti više od 700 horskih pjevača iz 5 evropskih zemalja,a počinje svečanim koncertom hora domaćina u četvrtak 1. juna od 19 sati i 30 minuta. Na ovom koncertu će se uz mješoviti hor „Lege Artis“ predstaviti i gosti i prijatelji društva. Ovim koncertom će društvo „Lege Artis“ proslaviti 5 godina uspješnog postojanja i rada, a i zvanično otvoriti 2. Internacionalni horski šampionat.\nKao i prethodne godine drugog dana horskog šampionata predviđen je koncert posvećen djeci tuzlanskih vrtića i osnovnih škola. Ove godine koncert za najmlađe održat će prošlogodišnji pobjednik u A kategoriji dječjih horova, „Horoljupci – vokalnog ansambla Bugojno“. Koncert za tuzlanske mališane je 2. juna u 12 sati.\nOsvajanje nagrade GRAND PRIX za Horoljupce je bio od posebnog značaja, a u proteklim mjesecima vršili su kvalitetne pripreme kako bi se na najbolji način predstavili publici u Tuzli. I ove godine pripremali su se i za takmičenje i nadaju se dobrom plasmanu s obzirom da je i ove godine konkurencija izuzetno jaka.


Policija u opremi za razbijanje demonstracija na ulicama Hong Konga (Foto: REUTERS/Thomas Peter)\nPolicija Hong Konga izbacila je demonstrante iz zgrade parlamenta u koju su upali tokom protesta u ponedeljak. Nije poznato da li je, u akciji u kojoj su policijske snage koristile suzavac i silu, bilo privedenih građana.\nInterevencija policije počela je oko ponoći po lokalnom vremenu uz upozorenje da će biti upotrebljena sila ukoliko demonstranti, kojih je pred zgradom parlamenta bilo oko hiljadu, pruže otpor.\nStotine demonstranata u Hong Kongu upalo je, tokom protesta koji su prerasli u nasilje, u zgradu lokalnog parlamenta na 22. godišnjicu vraćanja tog grada pod upravu Kine. Njih više desetina polomilo je staklo na ulazu u zgradu. Potom su stotine ušle u predvorje gde su sprejem ispisivale poruke na zidovima.\nPrethodno, Vlada ih je pozvala na prekid nasilja uz argument da je prestala da radi na zakonu o ekstradiciji i da će zbog toga biti automatski poništen u julu sledeće godine. Demonstranti su revoltirani i zbog zakona koji omogućuje ekstradiciju državljana Hong Konga Kini, koji je vlast usled pritiska javnosti povukla iz procedure, ali ne i ukinula.\nPodsetimo, tokom juna građani Hong Konga su protestovali zbog planova vlasti da usvoje kontroverzni zakon o koji bi omogućio izručenje u kontinentalnu Kinu. Vlada se saglasila da ga suspenduje na neodređeno vreme. Protesti su međutim nastavljeni, uz zahtev da se sa funcije povuče šefice uprave Hong Konga Keri Lam.


Kosovo na takmičenjima u Španiji sa svojim simbolima\nSvega nekoliko dana od kada je Španija zabranila kosovskim karatistima da se takmiče uz državna obeležja, ta zelja sada je donela drugačiju odluku.\nKosovski reprezentativci (Foto B92)\nNaime, najnovija vest je da je Španija ipak donela odluku da dozvoli kosovskim sportistima da ubuduće na svetskim takmičenjima koja se održavaju u toj zemlji koriste simbole, zastavu i himnu. To je navedeno u zajedničkoj izjavi Međunarodnog olimpijskog komiteta (MOK) i Nacionalnog olimpijskog komiteta Španije (NOK).\nKako se navodi u saopštenju objavljenom na sajtu MOK-a, ova odluka garantuje kosovskim sportistima takmičenje pod istim uslovima kao i ostalim sportistim iz 206 nacionalnih olimpijskih komiteta.\nPodsetimo, Španija, koja ne priznaje nezavisnost Kosova, nedavno nije dozvolila kosovskim karatistima da se na prvenstvu sveta u Madridu takmiče sa zastavom i himnom, nego pod simbolima Svetske federacije.\nIako su ostali učesnici tog takmičenja na poleđini kimona imali obeležja svojih država, karatistima sa Kosova natpis KOS nije bio dozvoljen, već je na tom mestu pisalo WFK – Svetska karate federacija. Međutim, Koha navodi da reakcije sa Kosova povodom te odluke španske vlada još nije bilo. Olimpijski komitet Kosova se takođe nije oglašavao.\nTakođe, i Karate federacija Kosova izabrala je da ne kaže ništa povodom ove oduke, dok je informaciju o tome da kosovska reprezentacija ima "nejednak tretman" potvrdila tek nakon zahteva koji joj je Koha ditore uputila.\nŠpanija se, podsetimo, zbog sopstvene situacije sa Katalonijom, koja teži ka nezavisnosti, snažno protivi nezavisnosti Kosova. U aprilu ove godine španski predsednik Marjano Rahoj "okrenuo je naglavačke" Brisel, kada je odbio da stavi svoj potpis na zajedničku deklaraciju koja je trebalo da bude objavljena tokom samita EU - Zapadni Balkan u Sofiji.\nPrethodno je španski “Pais“ preneo da je Španija stavila veto na predlog teksta zajedničke deklaracije, s ciljem da se ime i potpis Rahoja ne nađu u istom dokumentu i na istom nivou sa predstavnikom teritorije čiju državnost Španija nije priznala.\nRahoj na kraju nije ni otišao na taj samit, a Španija je bila predstavljena na nižem diplomatskom nivou.


Promovisan 15. broj Istorijskih svesaka | 058.ba\n9zz149 - 04. априла 2015.\t058.ba\nANDRIĆGRAD – U čitaonici Andrićevog instituta u Andrićgradu promovisan je 15. broj „Istorijskih svesaka“, u kojima su publikovani najznačajniji dokumenti o Prvom svjetskom ratu.\nCentralna tema ovog broja, koji sadrži osam poglavlja na 44 stranice, je rad „Kako su evropske imperije krenule u rat 1914. godine“ koji je priredio profesor Miroslav Perišić.\nPromovišući novi broj, istoričar Borivoje Milošević je rekao da mogu biti ponosni na kontinuitet u izlaženju „Istorijskih svesaka“, te činjenicu da je ovo jedini istorijski časopis na ovim prostorima koji se bavi Prvim svjetskim ratom i učešćem srpskog naroda u ovom sukobu.\nMilošević ističe da sam naziv rada predstavlja jednu vrstu predistorije Prvog svjetskog rata, odnosno proučava period kako je evropski kontinent izgledao 1914. godine i u godinama uoči Prvog svjetskog rata, kako su formirani savezi velikih sila i kako su se te sile naoružavale.\nOn je dodao da je profesor Perišić poseban akcenat dao na pitanje njemačkog i austrougarskog prodora na jugoistok Evrope.\nU ovom broju objavljen je nastavak rada iz prethodnog broja čiji je autor Maša Miloradović, koji nosi naziv „Londonski `Tajms` o Srbiji 1915. godine“.\n„Kada se kaže `Tajms`, javnosti je dovoljno da shvate o kakvom se časopisu radi, koji je i onda, kao i danas, imao izuzetan značaj. Ovo su vrlo vrijedni istorijski izvori, koji govore o Srbiji u ljeto i jesen 1915. godine. To je jedna od najbolnijih godina u novijoj srpskoj istoriji kada je Prvi svjetski rat u pitanju“, kaže Milošević.\nU 15. broju „Istorijskih svesaka“ objavljeni su i autorski tekstovi „Britanska vojno-pomorska misija u Srbiji 1915.“ autora Branka Bogdanovića, „Rekvizicije zvona sa pravoslavnih crkava u BiH u toku Prvog svjetskog rata“ autora Borivoja Miloševića, „Bosanski Petrovac u Prvom svjetskom ratu“ autora Boška Brankovića i „Vidovdanski triler i savremena istoriografija“ autora Gorana Miloradovića.\n„U sveskama se prenose dijelovi emisija `Rat za srpsku civilizaciju` razgovor Miroslava Lazanskog sa profesorom Miroslavom Perišićem i čitaoci to mogu da pročituju u martovskom broju svesaka“, napominje Milošević.\nOn je rekao da će se „Istorijske sveske“ i u narednom periodu po svom sadržaju baviti zanimljivim momentima kada je Prvi svjetski rat u pitanju, posebno učešćem i ulogom Srba.\nGlavni i odgovorni urednik „Istorijskih svesaka“ režiser Emir Kusturica ranije je najavio da će ovaj časopis izlaziti do kraja 2018. godine i biće uvršteni svi značajniji dokumenti, članci i radovi vezani za Veliki rat, uključujući i pojedine tekstove koji tematski nisu najdirektnije sa tim povezani.


Sinkro zapošljava 100 tapetara i šivača - Klix.ba\nPromo Sinkro zapošljava 100 tapetara i šivača\n19.3.2019. u 15:30\nSarajevo Sinkro zapošljavanje\nKompanija Sinkro, koja se bavi proizvodnjom i prodajom namještaja, zbog proširenja svojih proizvodnih i prodajnih kapaciteta zapošljava 100 tapetara i šivača.\nZbog proširenja svojih kapaciteta, kompanija Sinkro traži 100 novih tapetara i šivača/ica. Sinkro nudi idealno okruženje i najbolje uvjete rada, a zaposlenici u ovoj kompaniji imaju i najbolje plate u branši. Iako je poželjno, nije nužno posjedovanje prethodno stečenog znanja ili radnog iskustva u ovoj ili sličnoj struci. Traži se osoba koja je spremna na usvajanje novih znanja i vještina te koja voli komunikaciju i rad s ljudima. Također, tapetari, krojači i svi ostali koji su direktno uključeni u proces proizvodnje namještaja mogu aplicirati za posao u kompaniji Sinkro.\nSvi zainteresirani mogu lično doći u sjedište kompanije na adresu Put Famosa 38 u Hrasnici, pozvati broj 033/767-070 ili svoje aplikacije slati na e-mail adresu [email protected].\nSinkro je jedan od vodećih proizvođača namještaja u jugoistočnoj Evropi s preko 600 zaposlenih radnika, a njihovi proizvodni pogoni su raspoređeni na preko 35.000 kvadratnih metara.\nKompanija Sinkro je u augustu 2018. godine postala dio Cotta grupe iz Liechtensteina, jedne od najvećih grupacija za proizvodnju namještaja u Evropi. Sinkro, kao dio jedne velike porodice proizvođača, ima velike ciljeve pred sobom, do kraja 2019. godine planirano je zapošljavanje dodatnih 200 radnika.\nSinkro namještaj, pažljivo osmišljen u vlastitom odjelu za razvoj, trenutno se izvozi u 25 zemalja Evrope, a samo neke od velikih svjetskih metropola u kojima možete kupiti njihov namještaj su Pariz, Cirih, Minhen, Brisel, Talin...


U Andrićevoj kući za sada u ponudi samo živa riječ - CdM\n“Nikada nećemo moći da imamo namještaj i stvari koje su tu bile za vrijeme Andrićevog boravka. Jer ih je on, nakon što je kuću prepisao svojoj svastici, poklonio u humanitarne svrhe, Crvenom krstu”, objašnjava Roganović.\n“Kuću smo otvorili u rekonstrukciji, usresredili se na baštu, da ne bi stajao katanac na kapiji, na ovom predivnom dvorištu i da bi ljudi mogli da dođu. Želimo da im zagolicamo maštu sa narativima koje im ovdje nudimo”, objašnjava ona.\n“Naša ideja je, a to kustoškinja Kristina Milatović i ostale djevojke rade, pa i ja kad sam tu, da svakog čovjeka koji dođe u ovu kuću dočekamo onako kako dolikuje, sa osmjehom i radošću i punim informacijama o Andrićevom životu i radu. Prvenstveno kroz ovu izložbu, koja je na našem i engleskom jeziku”, navodi Roganović.\nTagovikuća Iva Andrića